title: Mosselprom (rakennus)

text:
Moskovan 850-vuosipäivän lähestyessä Moskovan arkkitehtuurin Instituutin (ru:МАРХИ) ja sen lehtorin, arkkitehti Elena Ovsjannikovan aloitteesta rakennus peruskorjattiin. Taiteilijan Andrei Tukanovin suunnittelemana rakennuksen historiallinen ulkonäkö ja värimaailma palautettiin Rodtšenkon luonnoksien mukaan maalatusta pohjoisesta pihanpuolisesta seinästä otetun valokuvan avulla. Kuva oli V. Stepanovan jo miehensä kuoleman jälkeen tekemä vedos negatiivista, joka oli säilynyt Majakovskin museossa, ja siinä saattoi nähdä rakennuksen kirkkaan värisävytyksen. Vanha väriasteikko toki alkoi myös näkyä murenevan rappaus- ja maalikerrosten alta. Ennen töiden aloittamista suoritettiin seinien rappaus ja seinämaalaukset tehtiin suoraan rappauslaastille, kuten Rodtšenko oli haaveillut. Maalauksien elinkaaren pidentämiseen käytettiin maaleja, jotka kestävät lämpötilan muutoksia, alimmillaan jopa -50 °C asteen pakkasta.
Katupuolisten julkisuvujen kirjoitusten kirjaimet tehtiin yli metrin korkuisiksi. Rakennuksen koillisseinään palautettiin V. Majakovskin kuuluisa iskulause ”Нигде кроме как в Моссельпроме!” (”Ei missään muualla kuin Mosselpromissa!”) kirjoitettuna pienin, lihavoimattomin valkoisin kirjaimin kapeammalle tummalle taustalle ja päättyen valtavaan punaiseen huutomerkkiin. Uusimisten raameissa parvekkeet saivat kirkkaanpunaisen pinnan. Tämän uusimisen jälkeen rakennus alkoi näyttää aivan samalta kuin 20-luvulla, paitsi tornissa puuttui kello.


title: Mosselprom (rakennus)

text: Rakennuksen julkisivujen ja alueen tutkimis- ja mittaamistöiden jälkeen seinämaalauksien kunnostamisen parissa jouduttiin pitämään kiirettä. Maalattiin sateesta, lumesta ja pakkasesta huolimatta vielä vuoden 1997 lopulla ja tulos ei kestänyt kauan. Jo 2000-luvun toisella puoliskolla Mosselprom-talon julkisivut olivat jälleenuusimisen tarpeessa. Vuonna 2012 rakennuksen ulkoseinien rappaus ja kirjoitukset entisöitiin taiteilija Vladimir Sizovin tekemän suunnitelman mukaan, jossa E. Osvjannikovan ehdotuksien vastaisesti vaalenasininen oli vähemmän kirkasta ja keltaisen värin sijasta käytettiin okraa.


title: Mosselprom (rakennus)

text: Nykyään talon ensimmäiset kerrokset kuuluvat edelleen Venäjän Teatteritaiteen yliopiston (GITIS) tiedekunnalle ja torni taiteilija Ilja Glazunovin työpajalle.


title: Gemma Chan

text: Gemma Chan (s. 29. marraskuuta 1982 Lontoo, Yhdistynyt kuningaskunta) on brittiläinen näyttelijä. Hänet tunnetaan muun muassa Mia Bennettin roolista televisiosarjassa "Doctor Who" (2009), Charlotten roolista sarjan "Puhelintytön päiväkirja" neljännellä tuotantokaudella (2011) sekä Ruthin roolista televisiosarjassa "Fresh Meat" (2011).


title: Candida albicans

text: "Candida albicans" on "Candida"-sukuun kuuluva hiiva ja on osa terveen ihmisen normaalia mikrobistoa. "C. albicans" esiintyy esim. iholla, kielessä ja ruoansulatuskanavassa ja sitä kutsutaan myös opportunistiseksi patogeeniksi, koska se voi aiheuttaa hiivasienitulehduksen, mikäli elimistön normaalin mikrobiston tasapaino muuttuu esim. antibioottikuurin aikana.


title: Candida albicans

text: "Candida albicans" muodostaa biofilmin neljässä eri vaiheessa. Ensimmäinen vaihe on kiinnittymisvaihe, jossa hiivasolut kiinnittyvät valikoituun pintamateriaaliin. Välivaiheessa hiivasolut muodostavat hyphae soluja ja kypsymisvaiheessa biofilmin biomassa laajenee ja lääkkeiden kestävyys paranee. Viimeisessä vaiheessa biofilmi vapauttaa ympärilleen uusia hiivasoluja, joilla on vahvistuneempi virulenssi. Hiiva ja hyphae-solut ovat ratkaisevia biofilmin muodostumisen kannalta.


title: Candida albicans

text: Zap1, joka tunnetaan myös lyhenteillä Csr1 and Sur1, on sinkkiin reagoiva aktivaattoriproteiini. Zap1 on siis transkriptiotekijä, jonka olemassaoloa tarvitaan hypha-solujen muodostamiseen "C. albicans" biofilmin muodostuksessa. Zap1 myös kontrolloi hiiva ja hyphae-solujen tasapainoa, sinkin transportereita sekä geenejä, jotka säätelevät sinkin määrää "C. albicans" biofilmeissä.


title: Candida albicans

text: Sinkki (Zn2+) on tärkeä osa "C. albicans" solujen toiminnalle, jonka pitoisuutta Zap1 kontrolloi sinkin transporttereiden avulla. Näitä kyseisiä transporttereita ovat ZRT1 ja ZRT2, jotka kuuluvat ZIP-transportereihin. Sinkki-pitoisuuden säätely soluissa on tärkeää solujen elintoimintojen kannalta. Liika pitoisuus on myrkyllistä soluille. ZRT1 kuljettaa sinkkiä soluihin korkealla affiniteetilla ja ZRT2 matalalla affiniteetilla.


title: Nagu merelaine

text: Nagu merelaine on Silvi Vraitin esittämä kappale, joka edusti Viroaa Irlannin Dublinissa.


title: Nagu merelaine

text: Kappale sijoittui Euroviisuissa 25. maan joukosta sijalle 24. 2 pisteellä.


title: Sarasota

text: Sarasota on kaupunki Floridan osavaltion länsirannikolla Yhdysvalloissa. Se kuuluu Sarasotan piirikuntaan ja se on piirikunnan hallintokeskus. Kaupungin väkiluku oli vuoden väestönlaskennassa 51 917.


title: Rio Open

text: Rio Open on helmikuussa Rio de Janeirossa, Brasiliassa järjestettävä miesten tennisturnaus. Turnaus järjestettiin ensimmäisen kerran vuonna 2014. Turnaus kuuluu ATP World Tour 500 -sarjaan, ja on samalla sarjan ainoa turnaus Etelä-Amerikassa. Turnaus kuului vuosina 2014-2016 myös naisten -turnauksiin.


title: Rainbow 1

text: Rainbow 1 on laskettelurinne Yongpyong Resortissa Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.


title: Rainbow 1

text: Rainbow 1:llä järjestettiin Pyeongchangin 2018 talviolympialaisten alppihiihdon suurpujottelu- ja pujottelukilpailut. Siinä on järjestetty myös alppihiihdon maailmancupin miesten suurpujottelukilpailuja vuosina 1998, 2000, 2003 ja 2006.


title: Rainbow 1

text: Rainbow 1:n yläasema sijaitsee 1 458 metriä merenpinnan yläpuolella Dragon Peak -vuoren huipulla. Miesten suurpujottelun lähtöpaikka sijaitsee 1 408 metriä merenpinnan yläpuolella ja naisten 1 368 metriä merenpinnan yläpuolella.


title: Rainbow 1

text: Rinteen yläosuus on yhteistä Rainbow 2 ja -3 -rinteiden kanssa ja se on melko jyrkkää ja kumpuilevaa. Yläosan jälkeen rinne kääntyy jyrkästi oikealla, josta alkaa varsinainen Rainbow 1 -osuus. Käännöksen jälkeen tulee "Camel Back" (Kamelin selkä), joka pinnanmuodoltaan muistuttaa nimensä mukaisesti dromedaarin selkää. Camel Backin jälkeen rinne kääntyy jyrkästi vasemmalle ja siinä on pujottelun lähtöpaikka. Pujottelun lähtöpaikan jälkeen alkaa välittömästi rinteen ”pääjyrkänne”. Jyrkänteen loivennettua tulee "Dragon Rolls" (Lohikäärmeen kummut) ja "Rainbow Roll" (Sateenkaarikumpu) -kummut.


title: Rainbow 1

text: Suurpujottelun maali sijaitsee 968 metriä merenpinnan yläpuolella. Miesten suurpujottelurinne on 1 326 metriä pitkä ja naisten 1 250 metriä pitkä. Rainbow 1 päättyy 958 metriä merenpinnan yläpuolelle Rainbow-tuolihissin ala-asemalle.


title: Rainbow 2

text: Rainbow 2 on laskettelurinne Yongpyong Resortissa Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.


title: Rainbow 2

text: Rainbow 2:ssa järjestettiin Pyeongchangin 2018 talviolympialaisten joukkuekilpailu.


title: Rainbow 2

text: Rainbow 2:n yläasema sijaitsee 1 458 metriä merenpinnan yläpuolella Dragon Peak -vuoren huipulla.


title: Rainbow 2

text: Rinteen yläosuus on yhteistä Rainbow 1 ja -3 -rinteiden kanssa ja se on melko jyrkkää ja kumpuilevaa. Yläosan jälkeen rinne kääntyy loivasti oikealla, josta alkaa varsinainen Rainbow 2 -osuus.


title: Rainbow 2

text: Rinne päättyy 958 metriä merenpinnan yläpuolelle Rainbow-tuolihissin ala-asemalle.


title: Rainbow 3

text: Rainbow 3 on laskettelurinne Yongpyong Resortissa Daegwalnyeong-myeonissa Pyeongchangin piirikunnassa Gangwonin maakunnassa Etelä-Koreassa.


title: Rainbow 3

text: Rainbow 3:ssa on järjestetty alppihiihdon maailmancupin miesten pujottelukilpailuja vuosina 1998, 2000 ja 2003.


title: Rainbow 3

text: Rainbow 3:n yläasema sijaitsee 1 458 metriä merenpinnan yläpuolella Dragon Peak -vuoren huipulla. Miesten pujottelun lähtöpaikka sijaitsee 1 180 metriä merenpinnan yläpuolella.


title: Rainbow 3

text: Rinteen yläosuus, noin kolmannes pituudesta, on yhteistä Rainbow 1 ja -2 -rinteiden kanssa. Rinne on kokonaisuutena melko jyrkkä ja kumpuileva, jyrkimmät kohdat ovat sen alaosissa.


title: Rainbow 3

text: Miesten pujottelun maali sijaitsee 960 metriä merenpinnan yläpuolella ja itse rinne päättyy 958 metriä merenpinnan yläpuolelle Rainbow-tuolihissin ala-asemalle.


title: Washington Open (tennis)

text: Washington Open on heinä-elokuun vaihteessa Washingtonissa, Yhdysvalloissa järjestettävä miesten tennisturnaus. Turnaus järjestettiin ensimmäisen kerran vuonna 1969. Turnaus kuuluu ATP World Tour 500 -sarjaan sekä naisten -turnauksiin.


title: Down in It

text: Down in It on yhdysvaltalaisen industrial rock -yhtyeen Nine Inch Nailsin kappale, joka julkaistiin vuonna 1989. Projektin esikoissinglenä julkaistu kappale oli ensimmäinen, jonka Trent Reznor teki.


title: Down in It

text: Reznor on kertonut kappaleen saaneen vahvasti vaikutteita Skinny Puppyn kappaleesta ”Dig It” heidän vuoden 1986 albumiltaan "".


title: Saksan jalkapallon 1. Bundesliiga 1974–1975

text: Saksan Bundesliigan kausi 1974–1975 oli järjestyksessään 12. Bundesliigan, Länsi-Saksan pääsarjan, kausi. Se alkoi 24. elokuuta 1974 ja päättyi 14. kesäkuuta 1975. Hallitsevana mestarina kauteen lähti FC Bayern München.


text: Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kolme vähiten pisteitä kerännyttä joukkuetta putosivat seuraavaksi kaudeksi 2. Bundesliigaan.


text: Fortuna Köln ja Hannover 96 putosivat edellisen kauden päätteeksi 2. Bundesliigaan. Heidän tilalleen nousivat Tennis Borussia Berlin ja Eintracht Braunschweig.


text: Mestaruuden voitti Borussia Mönchengladbach, jolle mestaruus oli kolmas viimeisen kuuden kauden aikana. Viimeiset kolme mestaruutta voittanut Bayern München jäi sarjataulukossa peräti 10. sijalle. Aiempina kausina maalitykki Gerd Müllerin johdolla Bayernin maalisarake näytti sadan osuman molemmin puolin, mutta kaudella 1974–1975 he jäivät lähes puoleen siitä, 57 maaliin.


text: Nousijajoukkeista Eintracht Braunschweig pelasi kelvollisesti sijoittuen lopulta 9. sijalle Bayernin edelle. Toisen nousijajoukkueen Tennis Borussia Berlinin ensimmäinen kausi Bundesliigassa jäi pikavisiitiksi, kun joukkue jäi toiseksi viimeiselle sijalle ja putosi sarjaporrasta alemmas. Muut putoajat olivat VfB Stuttgart ja Wuppertaler SV.


title: Vilmos Kondor

text: Vilmos Kondor (s. 1954) on unkarilainen kirjailija, jonka ensimmäinen julkaistu romaani on "Budapest noir" ().


title: Vilmos Kondor

text: Vilmos Kondor opiskeli ensin Szegedin yliopistossa ja myöhemmin Pariisissa. Suoritettuaan Sorbonnessa kemian diplomi-insinöörin tutkinnon hän palasi Unkariin ja asuu tätä nykyä pienessä länsiunkarilaisessa kylässä lähellä Sopronia ja opettaa lukiossa matematiikkaa ja fysiikkaa. Hän välttelee julkisuutta, antaa harvoin haastatteluja, ja niitäkin vain sähköpostilla. Onkin esitetty epäilyksiä, että Kondor ei olisi todellinen henkilö.


title: Vilmos Kondor

text: Kondor on kirjoittanut jo pitkään: ennen Budapestin varjoja (Budapest noir 2008) hän sai valmiiksi kolme romaania, joita hän ei kuitenkaan halua julkaista. Kondorin sanotaan ottaneen vaikutteita muun muassa Jim Thompsonin, Charles Willefordin ja Dashiell Hammettin tuotannosta. Kondor antaa teksteissään suuren roolin tunnelmaa luoville elementeille ja uskottavalle epookin ja paikkojen kuvaukselle. Hän hyödyntää teksteissään myös todellisia historian henkilöitä.


title: Vilmos Kondor

text: Kondorin rikosromaanien sankarina seikkailee rikosreportteri Zsigmond Gordon, joka dokumentoi Budapestin ja koko Unkarin alamaailmaa vuosina, jakaen itsekin välillä oikeutta rikosten uhreille.


title: Vilmos Kondor

text:
Suomeksi julkaistut romaanit:
Suomeksi vielä julkaisemattomat saman sarjan romaanit:


title: Vilmos Kondor

text: Suomen dekkariseura ry palkitsi Vilmos Kondorin "Budapest Noir" -sarjasta 27. helmikuuta 2018 ulkomaisen jännityskirjallisuuden kunniakirjalla.


title: Vilmos Kondor

text: Népszabadság-lehti julkaisi 4. heinäkuuta 2009 kirjailijan koko sivun haastattelun otsikolla ”30-luvun Budapest Noir”. Siinä kirjailija vastasi kysymykseen, miksi hän aikanaan valitsi romaaniensa ”tapahtumapaikaksi” juuri kyseisen aikakauden:


title: Alkula

text: Alkula () on kaupunginosa Vaasassa, Vanhan Vaasan pohjoispuolella ja noin viisi kilometriä nykyisestä Vaasan keskustasta itään.


title: Alkula

text: Vaasan kaupunginhallinnon tilastoalueista Alkula kuuluu Ristinummen suuralueeseen. Vuonna 2015 Alkulan alueella oli 2118 asukasta.


title: Kustaala

text: Kustaala () on kaupunginosa Vaasassa, noin kaksi kilometriä nykyisestä Vaasan keskustasta. Alueella on pääasiassa omakoti- ja pientaloja.


title: Kustaala

text: Vaasan kaupunginhallinnon tilastoalueista Kustaala kuuluu Kotirannan suuralueeseen. Vuonna 2015 Kustaalan alueella oli 1841 asukasta.


title: Böle (Vaasa)

text: Böle () on kaupunginosa Vaasassa, noin kaksi kilometriä nykyisestä Vaasan keskustasta. Alueella on pääasiassa omakoti- ja pientaloja.


title: Böle (Vaasa)

text: Vaasan kaupunginhallinnon tilastoalueista Böle kuuluu Kotirannan suuralueeseen. Vuonna 2015 Bölen alueella oli 723 asukasta.


title: Klemettilä (Vaasa)

text: Klemettilä () on kaupunginosa Vaasassa, Vaasan keskustan välittömässä läheisyydessä. Alueella on pääasiassa teollisuus- ja liiketiloja.


title: Klemettilä (Vaasa)

text: Vaasan kaupunginhallinnon tilastoalueista Klemettilä kuuluu Vöyrinkaupungin suuralueeseen. Vuonna 2015 Klemettilän alueella oli 168 asukasta.


title: Gary Cooperin filmografia

text: Tämä on luettelo Gary Cooperin filmografiasta ja radioesiintymisistä.


title: Saksan jalkapallon 1. Bundesliiga 1975–1976

text: Saksan Bundesliigan kausi 1975–1976 oli järjestyksessään 13. Bundesliigan, Länsi-Saksan pääsarjan, kausi. Se alkoi 9. elokuuta 1975 ja päättyi 12. kesäkuuta 1976. Hallitsevana mestarina kauteen lähti Borussia Mönchengladbach.


text: Jokainen joukkue pelasi kaksi peliä toisiaan vastaan, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kolme vähiten pisteitä kerännyttä joukkuetta putosivat seuraavaksi kaudeksi 2. Bundesliigaan.


text: VfB Stuttgart, Tennis Borussia Berlin ja Wuppertaler SV putosivat edellisen kauden päätteeksi 2. Bundesliigaan. Heidät korvasivat Hannover 96, Karlsruher SC ja Bayer 05 Uerdingen.


text: Mestaruuden voitti toisen kerran peräkkäin Borussia Mönchengladbach. HSV, Bayern München, Köln ja Braunschweig kävivät viimeisillä kierroksilla kovaa taistelua toisesta sijasta, kun mestaruus oli jo ratkennut. Lopulta kakkoseksi sijoittui HSV pisteen erolla Bayerniin.


text: Kaudelle 1975–1976 1. Bundesliigaan nousseista joukkueista ainaostaan Karlsruher onnistui säilyttämään sarjapaikkansa. Muut nousijajoukkueet Hannover ja Bayer 05 Uerdingen putosivat. Kolmas putoaja oli Kickers Offenbach.


text: Maalipörssin voitti Schalken Klaus Fischer 29 maalillaan. Eroa toiseksi sijoittuneeseen Erich Beeriin ja Gerd Mülleriin oli 6 maalia. Müller teki 23 maalistaan peräti 13 kauden seitsemässä viimeisessä pelissä.


text: Erikoista kaudella oli se, että eniten maaleja tehnyt joukkue oli Frankfurt, joka sijoittui vasta yhdeksänneksi.


title: Deutsch Amerikanische Freundschaft

text: Deutsch Amerikanische Freundschaft tai D.A.F. on vaikutusvaltainen saksalainen electropunkin ja Neue Deutsche Wellen yhtye Düsseldorfista, jonka Gabi Delgado-López (laulu), Robert Görl (rummut, lyömäsoittimet, elektroniset soittimet), Kurt Dahlke (elektroniset soittimet), Michael Kemner (bassokitara) ja Wolfgang Spelmans (kitara) perustivat vuonna 1978. Chrislo Haas (elektroniset soittimet, bassokitara, saksofoni) korvasi Kurt Dahlken vuonna 1979. Vuodesta 1981 lähtien yhtye on koostunut Delgado-Lópezista ja Görlistä.


title: Pjanoe solnce (kappale)

text: Pjanoe solnce () on ukrainalaisen laulaja Alekseevin single. Single julkaistiin 13. syyskuuta 2015.


title: Metsäohrat

text: Metsäohrat ("Hordelymus") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: metsäohra ("Hordelymus europaeus").


title: Metsäohrat

text: Metsäohrat ovat monivuotisia ja kasvutavaltaan löyhästi mätästäviä heiniä, joilla on lyhyt juurakko. Varret ovat alaosistaan karvaisia. Lehdet ovat leveitä, lehtitupet ovat ahtaita ja kieleke on lyhyt. Metsäohrien kukintona on päättöparinen kerrannaistähkä, jossa on tähkylöitä joka puolella vartta. Tähkylät ovat kolmen tähkylän ryppäinä ja jokaisessa tähkylässä on kaksi kukkaa. Tähkyläryppäiden alimmat kukat ovat kaksineuvoisia ja ylimmät hedekukkia. Kaleet sekä ulkohelpeet ovat karvamaisia ja kaleissa on pitkä, vihnemäinen ota. Metsäohrien kukinto muistuttaa ohrien ("Hordeum") ja rantavehnien ("Leymus") kukintojen välimuotoa.


title: Metsäohrat

text: Metsäohiren ("Hordelymus") suvun tieteellinen nimi on muodostettu yhdistämällä ohrien ("Hordeum") ja villivehnien eli vehniöiden ("Elymus") tieteelliset nimet.


title: Jukka Torvinen (suomentaja)

text: Jukka Torvinen (s. 1960 Kotka) on suomalainen sarjakuva- ja kustannusalan vaikuttaja ja lastenkirjojen suomentaja.


title: Jukka Torvinen (suomentaja)

text: Torvinen suomensi pääasiassa 1980-luvulla Satukustannus Oy:n julkaisemia satukirjoja ja oli toteuttamassa saman kustantamon julkaisemia Miina ja Manu -lastenkirjoja. Hän oli 1980- ja 1990-luvuilla toimineen tamperelaisen Semic-sarjakuvakustantamon kustannustoimittaja ja valvoi tässä ominaisuudessa muun muassa "Batman"- ja "Suomen MAD" -sarjakuvalehtiä. "Batman"-lehden toimittajana hän oli vuosina 1994–1996. Hän myös suomensi osan Semicin julkaisemista Niilo Pielinen -albumeista. Nykyään Torvinen on käännössarjakuvia julkaisevan Egmont Kustannus Oy:n julkaisujohtaja. Hän on samalla myös Egmontin julkaiseman "Jääkiekkolehden" päätoimittaja.


title: Jukka Torvinen (suomentaja)

text: Yhdessä veljensä Kimmo Torvisen (s. 1964) kanssa Jukka Torvinen on nimimerkillä "ToTo" muun muassa käsikirjoittanut Matti ”Niffe” Nisulan piirtämää Muumi-strippisarjakuvaa, joka käynnistettiin vuonna 1993 ”muumibuumin” innoittamana. Jukka ja Kimmo Torvisen perustama ToTo-tuotanto myös toimitti Semicin julkaisemaa "Muumilaakson puuhalehteä" ja teki muita kuvitustöitä. Torvisen veljekset suunnittelivat logot Helsingissä järjestetyille vuoden 1994 yleisurheilun EM-kisoille ja vuoden 1997 jääkiekon MM-kisoille.


title: Jukka Torvinen

text: Jukka Torvinen voi tarkoittaa seuraavia henkilöitä:


title: Runaway (Sahlenen kappale)

text: Runaway on Sahlenen esittämä kappale, jolla hän edusti Viroa vuoden 2002 Eurovision laulukilpailussa Viron Tallinnassa.


title: Runaway (Sahlenen kappale)

text: Kappale sijoittui Euroviisuissa 24. maan joukosta sijalle 3. 111 pisteellä.


title: Atintania

text: Atintania () oli antiikin aikainen alue Epeiroksen ja Illyrian rajalla nykyisen Albanian eteläosassa ja Kreikan luoteisosassa.


title: Atintania

text: Atintanian pohjoispuolella sijaitsi Illyria, itäpuolella Parauaia, eteläpuolella Molossia ja länsipuolella Khaonia. Livius kuvaa alueen huonoksi maaperältään ja karuksi ilmastoltaan.


title: Atintania

text: Aluetta asutti alun perin sille nimensä antanut atintanien heimo, jonka jäsenistä käytettiin etnonyymejä "Atintan" () ja "Atintanos" (). Atintanit mainitaan historiassa ensimmäisen kerran vuonna 429 eaa., kun nämä avustivat ambrakialaisia näiden hyökkäyksessä Peloponnesokselle. Sotaretkellä atintaneilla ja molosseilla oli yhteinen komentaja. Ensimmäisen makedonialaissodan jälkeen vuonna 204 eaa. Atintania liitettiin Makedonian valtakuntaan. Myöhemmällä ajalla alue luettiin osaksi Khaoniaa.


title: Edonis

text: Edonis (, myös ) oli antiikin aikainen alue ja myöhempi Makedonian valtakunnan osa Traakiassa nykyisen Kreikan koillisosassa.


title: Edonis

text: Edonis käsitti Strymon-joen ja Kerkinitis-järven itäpuolella sijainneen alueen. Laajimmillaan sen on katsottu ulottuneen Nestos-joelle saakka. Sen kaakkoispuolella Strymoninlahden rannikolla sijaitsi Pieris, luoteispuolella Odomantike, Strymon-joen länsipuolella Bisaltia ja idempänä varsinainen Traakia.


title: Edonis

text: Edonis oli saanut nimensä aluetta asuttaneesta edonien ("Ēdōnes", tai "Ēdōnoi", ) heimosta. Thukydideen mukaan heimo asui alun perin Strymonin itäpuolella, mutta valtaansa laajentaneet makedonialaiset ajoivat nämä pois sieltä, joten heimo muutti joen toiselle puolelle.


title: Edonis

text: Edoniin polikset olivat kreikkalaisten siirtokuntinaan 600–400-luvuilla eaa perustamia. Amfipolis ja sen satama Eion olivat alun perin osa Edonista, mutta myöhemmin niistä tuli osa Bisaltiaa.


title: Elimeia

text: Elimeia () eli Elimiotis () oli antiikin aikainen alue ja myöhempi Makedonian valtakunnan osa Ylä-Makedoniassa pohjoisessa Kreikassa.


title: Elimeia

text: Elimeian pohjoispuolella sijaitsi Eordaia, itäpuolella Pieria, kaakkoispuolella Thessalian Perrhaibia, eteläpuolella Tymfaia ja länsipuolella Orestis. Lännessä alue ulottui Pindos-vuoristoon saakka. Alue oli vuoristoista ja karua, ja siellä virtasi Haliakmon-joki. Elimeia oli Makedonialle strategisesti tärkeää aluetta, koska sen vuorten halki johti tärkeitä solia Thessalian suuntaan. Alueella oli Elimeia-niminen kaupunki.


title: Elimeia

text: Elimeian polikset eli kaupunkivaltiot olivat:Elimeiaa asutti alun perin elimioottien ("Elimiōtai", ) heimo. Näillä oli omat kuninkaansa, joista tunnetaan seuraavat:Vuonna 348 eaa. makedonialaiset valtasivat Elimeian ja liittivät sen valtakuntaansa. Roomalaisten vallattua Makedonian vuonna 168 eaa. ja jaettua sen neljään osaan, Elimeia kuului osista neljänteen.


title: Elimeia

text: Elimeiasta on ottanut nimensä samalla seudulla sijaitseva Kozánin kunnan osa Elimeían kunnallisyksikkö, entinen itsenäinen kunta.


title: Szczecinin raitioliikenne

text: Szczecinin raitioliikenne () on osa Szczecinin joukkoliikennettä. Raitioliikennettä tilaa Tramwaje Szczecińskie ohjauksen alla. Raideleveydeltään standardilevyinen raitiotieverkko on pituudeltaan 64 kilometriä ja siihen kuuluu 98 pysäkkiä.


title: Szczecinin raitioliikenne

text: Kaupungin raitiotieliikenne alkoi vuonna 1879 hevosraitiotiellä ja 1896–1900 rataverkko sähköistettiin. Vuonna 1905 linjat saivat myös numerot. Toinen maailmansota vaurioitti kaupungin rataverkkoa merkittävästi ja toiminta pystyttiin käynnistämään uudestaan 1945 ainoastaan osittain. 1970-luvulla linja-autolinjat syrjäyttivät osittain raitiotien liikennöinnin. Nykyisin kaupungin raitiotieverkosto koostuu viidestä linjasta. Raitiovaunulinjastoa on laajennettu myös 2010-luvulla.


title: Emathia

text: Emathia ( ja ) oli antiikin aikainen alue Makedoniassa pohjoisessa Kreikassa. Se oli roomalaisaikainen nimi Makedonian valtakunnan aikaiselle Bottiaian alueelle.


title: Emathia

text: Emathia oli alun perin Homeroksella esiintynyt nimitys, joka käsitti yhdessä Pierian kanssa alueen Thessalian kreikkalaiskaupunkien sekä Paionian ja Traakian välissä. Varhaisina aikoina nimellä viitattiin Makedonian Argeadien hallitsijasuvun alkuperäisiin alueisiin, jotka käsittivät tasangon Haliakmon-joen ja Pierian vuorten tienoilla Thermainlahden länsirannikolla. Alueella sijaitsi myös valtakunnan vanha pääkaupunki Aigai.


title: Emathia

text: Myöhemmin Emethian alue käsitettiin laajemmaksi, ja se ulottui pohjoisessa Aksios-joelle saakka. Roomalaisella kaudella Emathia kuului neljään osaan jaetun Makedonian kolmanteen osaan. Siellä sijaitsivat Aigain lisäksi polikset Beroia, Edessa, Europos ja Kyrrhos. Muiksi kaupungeiksi tai asutuksiksi mainitaan Almopia, Gortynia, Eidomene ja Kition.


title: Emathia

text: Nykyinen samalla seudulla sijaitseva Keski-Makedonian alueen osa Imathian alueyksikkö on ottanut nimensä alueesta.


title: Krestonia

text: Krestonia (, myös "Krestonike", , ) oli antiikin aikainen alue ja myöhempi Makedonian valtakunnan osa pohjoisessa Kreikassa.


title: Krestonia

text: Krestonia sijaitsi Mygdonian sekä nykyisin Chalkidikína tunnetun niemimaan pohjoispuolella. Sen koillispuolella sijaitsivat Sintike ja Odomantike, itäpuolella Bisaltia, lounaispuolella Bottiaia ja luoteispuolella Parorbelia. Alueen läpi virtasi Ekhedoros (nyk. Gallikós) -joki, jonka lähteet olivat myös alueella. Krestonian pääalue sijoittui tämän joen ja Strymon-joen väliselle alueelle.


title: Krestonia

text: Krestoniassa sijaitsi Krestonin (myös Krestone) kaupunki.


title: Krestonia

text: Krestoniaa asutti alun perin sille nimensä antanut krestonien heimo, jonka jäsenistä käytettiin etnonyymejä "Krēstōnaios" () ja "Krēstōniētēs" (). Alueen asukkaat olivat antiikin lähteiden mukaan pelasgilaista alkuperää.


title: Krusis

text: Krusis ( tai "Krousis", ) eli Krossaie (, myös , ) oli antiikin aikainen alue ja myöhempi Makedonian valtakunnan osa Chalkidikína nykyisin tunnetun niemimaan länsiosassa pohjoisessa Kreikassa.


title: Krusis

text: Krusis luettiin joskus osaksi Mygdoniaa, mutta muun muassa Herodotos erotti sen omaksi alueekseen. Hänen mukaansa se käsitti niemimaan länsirannikon Thermainlahden rannalla Poteidaiasta aina Thermeen saakka, josta alkoi Mygdonian rannikko. Krusiin pohjoispuolella sijaitsi Kissos (nyk. Chortiátis) -vuori, itäpuolella Anthemus sekä antiikin aikana Khalkidikeksi kutsuttu alue, josta koko niemimaa on saanut nykyisen nimensä, ja kaakkoispuolella Bottike.


title: Krusis

text: Kreikkalaisessa mytologiassa alue sai nimensä Krusiista, joka oli Mygdonin poika. Mygdon oli puolestaan Mygdonian eponyymi heeros, ja näin mytologia kytki alueet yhteen.


title: Krusis

text: Krusiista asutti alun perin krusislaisten ("Krusaioi", ) heimo. Nämä olivat antiikin lähteiden perusteella traakialaisia. Krusislaiset vaikuttavat hellenisoituneen suhteellisen varhain. 400-luvun eaa. jälkimmäisellä puoliskolla alueen kaupungit kuuluivat Ateenan johtamaan Deloksen meriliittoon. Thukydides mainitsee alueen peltastisotilaat, joiden varustus oli puoliksi kreikkalainen ja puoliksi traakialainen, ja välimuoto raskas- ja kevytaseisesta sotilaasta.


title: Andrus Kasemaa

text:
Andrus Kasemaa (s. 1984 Viro) on virolainen runoilija.
Kasemaa on opiskellut Tarton yliopistossa kirjallisuutta. Esikoisteoksensa "Poeedirahu" hän julkaisi 2008.


title: Aita Kivi

text: Aita Kivi, o.s. Liive (s. 20. joulukuuta 1954 Tallinna, Viro) on virolainen kirjailija ja toimittaja.


title: Aita Kivi

text: Kivi on valmistunut rakennusinsinööriksi Tallinnan polyteknisestä instituutista 1981. Työskenneltyään alalla 1976–1982 hän aloitti 1983 Valgus-kustantamon teknisen aineiston toimittajana ja on vuodesta 1990 työskennellyt toimittajana eri lehdissä.


title: Lynkestis

text: Lynkestis (, ) eli Lynkos (, lat. "Lyncus") oli antiikin aikainen alue ja myöhempi Makedonian valtakunnan osa Ylä-Makedoniassa pohjoisessa Kreikassa.


title: Lynkestis

text: Lynkestis sijaitsi Makedonian länsiosassa. Sen koillispuolella sijaitsi Almopia, itäpuolella Bottiaia, kaakkoispuolella Eordaia, eteläpuolella Orestis, länsipuolella Epeiros ja pohjoispuolella Deuriopos. Alueen läpi kulki merkittävä itä-länsisuuntainen tie, myöhempi Via Egnatia. Alueen merkittävin joki oli Erigon.


title: Lynkestis

text: Lynkestiin tärkein kaupunki oli Herakleia Lynkestis.


title: Lynkestis

text: Lynkestistä asutti alun perin lynkestien tai lynkestisläisten ("Lynkestis", ) heimo, jolla oli omat kuninkaansa. Tunnetuin näistä oli Arrhibaios peloponnesolaissodan aikaan 400-luvulla eaa. Strabonin mukaan Arrhibaioksen tytär Irrha oli Amyntas III:n vaimon Eurydiken äiti. Makedonialaiset liittivät alueen valtakuntaansa Filippos II:n aikana 300-luvulla eaa., mikä saattoi perustua mainittuun sukuyhteyteen.


title: Lynkestis

text: Alueen maantiedettä kuvataan usein Makedonian ja Rooman käymien makedonialaissotien yhteydessä, sillä alueella sijaitsi merkittäviä solia.


title: Mygdonia

text: Mygdonia () oli antiikin aikainen alue ja myöhempi Makedonian valtakunnan osa. Se sijaitsi pohjoisessa Kreikassa Chalkidikína nykyisin tunnetun niemimaan juuressa sen luoteis- ja pohjoispuolella.


title: Mygdonia

text: Mygdonia käsitti tasankoalueen Thermainlahden pohjukassa lännestä Aksios-joelta itään Bolbe-järvelle saakka. Alueen vanhastaan keskeinen kaupunki oli Therme, jonka paikalla hellenistiseltä kaudella lähtien sijaitsi Thessalonike. Mygdonian pohjoispuolella sijaitsi Krestonia, koillispuolella Bisaltia ja länsipuolella Bottiaia. Alueen eteläpuolella sijaitsivat Anthemus sekä Khalkidiken alue, josta koko Chalkidikín niemimaa myöhemmin on saanut nimensä. Mygdonian rannikkoalue tunnettiin nimellä Amfaksitis.


title: Mygdonia

text: Mygdonian polikset eli kaupunkivaltiot olivat:


title: Mygdonia

text: Mygdonian muiksi kaupungeiksi tai asutuksiksi mainitaan muun muassa seuraavat:


title: Mygdonia

text: Kreikkalaisessa mytologiassa Mygdonia sai nimensä Mygdonista, Areen pojasta. Mygdoniaa asutti alun perin mygdonien ("Mygdones", ) heimo, jotka olivat traakialaisia. Alueen polikset olivat kreikkalaisten siirtokuntinaan noin 600–400-luvuilla eaa. perustamia. Makedonia valloitti alueen myöhemmin, mutta se säilytti silti entisen nimensä. Alue oli Makedonian hallussa viimeistään Perdikkas II:n aikana noin 432 eaa.


title: Mygdonia

text: Thessaloniken kaupungin perusti alueelle Makedonian kuningas Kassandros hellenistisen kauden alussa vuonna 316 eaa. Tuolloin asukkaat suurimmasta osasta alueen vanhoista kaupungeista oletettavasti siirrettiin uuteen kaupunkiin.


title: Mygdonia

text: Alueesta on ottanut nimensä samalla seudulla sijaitseva Oraiókastron kunnan osa Mygdonían kunnallisyksikkö, entinen itsenäinen kunta.


title: Odomantike

text: Odomantike (, myös , ) oli antiikin aikainen alue ja myöhempi Makedonian valtakunnan osa pohjoisessa Kreikassa.


title: Odomantike

text: Odomantike käsitti Orbelos (nyk. Órvilos) -vuoren alueen sekä sen ja Strymon (nyk. Strymónas) -joen välisen tasangon joen pohjoispuolella. Sen luoteispuolella sijaitsi Sintike, lounaispuolella Edonis, eteläpuolella Bisaltia, luoteispuolella Krestonia ja länsipuolella Parorbelia.


title: Odomantike

text: Odomantiken aluetta asutti sille nimensä antanut odomanttien ("Odomantoi", ) heimo. Nämä olivat paionialaisia. Makedonia valloitti alueen Filippos II:n aikana 300-luvulla eaa.


title: MGMT:n diskografia

text: Tämä on yhdysvaltalaisen rockyhtye MGMT:n diskografia. Katso myös .


title: MGMT:n diskografia

text: Listasijoitusten lähde:


title: Orestis

text: Orestis (, myös "Orestias", ) oli antiikin aikainen alue ja myöhempi Makedonian valtakunnan osa Ylä-Makedoniassa, nykyisen Kastorián alueyksikön alueella pohjoisessa Kreikassa.


title: Orestis

text: Orestis sijaitsi Makedonian lounaisosassa Pindos-vuoriston alueella, Haliakmon-joen yläjuoksulla. Ainakin pääosa alueesta oli vuoriston itäpuolella. Sen pohjoispuolella sijaitsi Lynkestis eli Lynkos, koillispuolella Eordaia, kaakkoispuolella Elimeia, eteläpuolella Tymfaia ja lännessä Epeiroksen Parauaia.


title: Orestis

text: Orestiin tärkein kaupunki oli Argos Orestikon. Se sijoitetaan nykyisen, siitä nimensä ottaneen Árgos Orestikón kaupungin tienoille. Stefanos Byzantionlaisen mukaan samannimisiä kaupunkeja oli kaksi, toinen Epeiroksessa ja toinen Makedonian Orestiissa, mikä on joskus aiheuttanut sekaannusta.


title: Orestis

text: Orestiin aluetta asutti alun perin sille nimensä antanut orestien ("Orestai", ) heimo. Nämä olivat antiikin lähteiden mukaan alkuperältään epeiroslaisia, joidenkin lähteiden mukaan molosseja. Heimolla oli omat kuninkaansa. Orestien tiedetään sotineen muiden epeiroslaisten kanssa muun muassa Akarnaniaa vastaan. Makedonialaiset valtasivat alueen ja liittivät sen valtakuntaansa Filippos II:n aikana 300-luvulla eaa.


title: Orestis

text: Roomalaisten Filippos V:n kanssa tekemässä rauhassa vuonna 196 eaa. Orestis julistettiin vapaaksi, koska se oli ensimmäisenä kapinoinut Makedoniaa vastaan. Rooman vallattua Makedonian vuonna 168 eaa. ja jaettua sen neljään osaan Orestis kuului todennäköisesti neljänteen osaan.


title: Orestis

text: Nykyinen samalla seudulla sijaitseva Orestídan kunta on ottanut nimensä antiikin aikaisesta alueesta.


title: Parauaia

text: Parauaia (, ) oli antiikin aikainen Epeiroksen maakunnan osa luoteisessa Kreikassa.


title: Parauaia

text: Parauaian pohjoispuolella sijaitsi Illyria, itäpuolella Elimeia, eteläpuolella Molossia ja länsipuolella Atintania. Aluetta asutti alun perin sille nimensä antanut parauaiden ("Parauaioi", ) heimo. Se oli saanut nimensä siitä, että asui alueella virtaavan Aoos-joen varrella.


title: Parauaia

text: Parauaia sijoitetaan nykyisten Kónitsan ja Zagórin kuntien alueelle.


title: Parorbelia

text: Parorbelia () eli Orbelia () oli antiikin aikainen alue ja myöhempi Makedonian valtakunnan osa Makedonian, Traakian ja Paionian rajalla. Nykyisin alue on Kreikan ja Makedonian tasavallan rajaseutua.


title: Parorbelia

text: Parorbelia käsitti Barnus- (nyk. Varnoúntas) ja Orbelos (nyk. Órvilos) -vuorten välisen alueen, ja sen nimi viittasi jälkimmäiseen vuoreen. Alueen länsipuolelta virtasi Aksios-joki ja itäpuolelta Strymon-joki. Parorbelian itäpuolella sijaitsivat Sintike ja Odomantike, kaakkoispuolella Krestonia, eteläpuolella Bottiaia, lounaispuolella Almopia, itäpuolella Pelagonia ja pohjoispuolella Paionia.


title: Parorbelia

text: Parorbeliassa sijaitsi Eidomenen (myös Idomene, Idomenai) kaupunki, joka oli Makedonian pohjoisimpia. Strabonin mukaan alueen kaupunkeja olivat myös Filippupolis, Gareskos, Kallipolis ja Orthopolis.


title: Pelagonia

text: Pelagonia ( tai ) on historiallinen alue Balkanilla nykyisen Makedonian tasavallan eteläosassa. Se oli antiikin aikana Ylä-Makedoniaa ja Makedonian valtakunnan osa sen laajimmassa vaiheessa.


title: Pelagonia

text: Pelagoniaa asutti alun perin sille nimensä antanut pelagonien ("Pelagones", ) heimo. Pelagonian pohjoispuolella sijaitsi Paionia ja eteläpuolella varsinaisen Makedonian valtakunnan pohjoisimmat alueet, lännestä itään Deuriopos, Lynkestis ja Almopia.


title: Pelagonia

text: Pelagoniassa sijaitsi Pelagonia-niminen kaupunki. Alun perin kaupunkeja sanotaan olleen kolme, ja seutu tunnettiin siksi myös nimellä "Tripolitis", mutta viimeistään kahden muun hävittyä jäljellä jäänyt kaupunki tunnettiin Pelagoniana. Muiksi Pelagonian kaupungeiksi mainitaan Andraristos (tai Euristos) ja Pissaion. Stobi mainitaan joskus Pelagonian kaupunkien joukossa, mutta yleensä osana Paioniaa. Myös Styberra (Stymbara) sijoitettiin joskus Pelagoniaan, mutta yleensä se luettiin osaksi Deurioposta.


title: Pelagonia

text: Alueesta on saanut nimensä nykyinen Makedonian tasavallan Pelagonian alue.


title: Pieris (Traakia)

text: Pieris () oli antiikin aikainen alue ja myöhempi Makedonian valtakunnan osa Traakiassa Egeanmeren pohjoisrannikolla, nykyisen Kreikan koillisosassa.


title: Pieris (Traakia)

text: Pieris käsitti Strymon- ja Nestos-jokien välisen rannikkoalueen Strymoninlahden pohjoisrannalla sen ja Pangaion-vuoren välissä, Chalkidikína nykyisin tunnetun niemimaan koillispuolella. Thukydideen mukaan alue tunnettiin myös ”Pierian laaksona”. Sisämaassa sijaitsi Edoniin alue ja lännempänä muu Traakia. Rannikon edustalla hieman itään sijaitsi Thassoksen saari.


title: Pieris (Traakia)

text: Pieriin polikset eli kreikkalaiset kaupunkivaltiot olivat:Pieristä asutti traakialainen pierien ("Pieres", ) heimo. Heimo siirtyi alueelle sen jälkeen kun se oli karkotettu idempää Makedonian Pierian alueelta, jonka nimi on samaa juurta, kuningas Perdikkas I:n aikana 600-luvulla eaa. Alueen polikset olivat joonialaisten kreikkalaisten siirtokuntinaan 600–400-luvuilla eaa. perustamia.


title: Pieris (Traakia)

text: Nykyinen samalla seudulla sijaitseva Pangaíon kunnan osa Piereíksen kunnallisyksikkö, entinen itsenäinen kunta, on ottanut nimensä alueesta.


title: Sintike

text: Sintike (, ) oli antiikin aikainen alue ja myöhempi Makedonian valtakunnan osa pohjoisessa Kreikassa.


title: Sintike

text: Sintike käsitti alueen Orbelos-vuoren länsipuolella Strymon-joen yläjuoksun varrella. Sen kaakkospuolella sijaitsi Odomantike, eteläpuolella Bisaltia ja Krestonia ja länsipuolella Parorbelia.


title: Sintike

text: Alueella oli yksi polis eli kaupunkivaltio, Herakleia Sintike. Muiksi kaupungeiksi tai asutuksiksi mainitaan Paroikopolis ja Tristolos.


title: Sintike

text: Sintiken aluetta asutti sille nimensä antanut sinttien ("Sintioi", tai "Sintoi", ) heimo, jotka olivat traakialaisia. Makedonialaiset valloittivat alueen ja liittivät sen valtakuntaansa Filippos II:n aikana 300-luvulla eaa.


title: Sintike

text: Rooman valtakunnan valloitettua Makedonian vuonna 168 eaa. ja jaettua sen neljään tetrarkiaan Sintikestä tuli Bisaltian ohella osa ensimmäistä tetrarkiaa.


title: Tymfaia

text: Tymfaia (, ) oli antiikin aikainen alue ja myöhempi Makedonian valtakunnan osa Ylä-Makedoniassa, nykyisen Thessalian pohjoisosissa Kreikassa.


title: Tymfaia

text: Tymfaia sijaitsi Pindos-vuoriston alueella Makedonian, Epeiroksen ja Thessalian raja-alueella. Sen pohjoispuolella sijaitsivat Orestis ja Elimeia, kaakkoispuolella Thessalian Perrhaibia ja länsipuolella Pindos-vuoristo ja Epeiros.


title: Tymfaia

text: Tymfaia sai nimensä seudun Tymfe (nyk. Týmfi) -vuoresta. Aluetta asutti alun perin tymfaialaisten ("Tymfaioi", ) heimo. Antiikin lähteissä nämä kuvataan joskus epeiroslaisiksi ja joskus aitolialaisiksi. Makedonialaiset valtasivat alueen ja liittivät sen valtakuntaansa Filippos II:n aikana noin 350 eaa.


title: Tymfaia

text: Nykyinen samalla seudulla sijaitseva Kalampákan kunnan osa Tymfaían kunnallisyksikkö, entinen itsenäinen kunta, on ottanut nimensä alueesta.


title: Here Come the Runts

text: Here Come the Runts on yhdysvaltalaisen alternative rock -yhtye Awolnationin kolmas studioalbumi, jonka julkaisi Red Bull Records 2. helmikuuta 2018. Albumilta on julkaistu tähän mennessä neljä singleä "Passion", "Seven Sticks of Dynamite", "Miracle Man" ja "Handyman".


title: Here Come the Runts

text: Yhtyeen laulaja Aaron Bruno tuotti, lauloi ja soitti suurimman osan soittimista tälläkin albumilla. Albumi eroaa tyyliltään kahdesta edellisestä albumista ottamalla vaikutteita enemmän tavallisesta rock-musiikista. Albumi nauhoitettiin vuonna 2016 Brunon kotistudiossa, joka sijaitsee Kaliforniassa, Yhdysvalloissa, jossa he eivät ole aiemmin nauhoittaneet materiaalia.


title: Lumiukko (täsmennyssivu)

text: Lumiukko voi tarkoittaa seuraavia:


title: Andrew VanWyngarden

text: Andrew Wells VanWyngarden (s. 1. helmikuuta 1983 Columbia, Missouri) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Ben Goldwasserin kanssa.


title: Ben Goldwasser

text: Benjamin Nicholas ”Ben” Hunter Goldwasser (s. 17. joulukuuta 1982 Mishawaka, Indiana) on yhdysvaltalainen muusikko ja lauluntekijä, joka on MGMT-yhtyeen toinen jäsen. Hän perusti MGMT:n vuonna 2002 yhdessä Andrew VanWyngardenin kanssa.


title: Soile Kaukoranta

text: Soile Marja Karin Kaukoranta (o.s. Sandell; 25. marraskuuta 1942 Helsinki – 14. joulukuuta 2004 Helsinki) oli sarjakuvien suomentaja, joka työskenteli sekä yksin että yhdessä aviomiehensä Heikki Kaukorannan kanssa. Soile Kaukoranta arveli kääntäneensä uransa aikana noin 500 teosta.


title: Soile Kaukoranta

text: Soile Kaukoranta opiskeli Helsingin yliopistossa kirjallisuutta, estetiikkaa ja ranskan kieltä. Hän meni 1960-luvun puolivälissä töihin Helsingin yliopiston kirjastoon, kuten tuleva miehensä Heikki. Soile ja Heikki Kaukoranta ryhtyivät aktiivisiksi sarjakuvasuomentajiksi 1970-luvulla, jolloin käännössarjakuvien julkaisu albumisarjoina oli juuri rantautunut Suomeen. Kaukorannat olivat Suomen sarjakuvaseuran perustajajäseniä vuonna 1971. He suomensivat yhdessä muun muassa pääosan Hergén "Tintti"-sarjakuvista, osan Morrisin ja Goscinnyn "Lucky Lukeista" sekä Hugo Prattin "Corto Malteset". 1980-luvulla he suomensivat Jalava-kustantamon julkaisemaa ”Sarjakuvan mestareita” -julkaisusarjaa, joka sisälsi muun muassa ensimmäiset suomennokset George Herrimanin "Krazy Kat" -sarjasta. Heidän on sanottu vaikuttaneen siihen, että aikuisille suunnatut sarjakuvaromaanit saivat noihin aikoihin jalansijaa Suomessa.


title: Soile Kaukoranta

text: Soile Kaukoranta toimitti vuosina 1973–1979 ilmestyneitä "Ruutu"- ja "Non Stop" -sarjakuvalehtiä, jotka sisälsivät paljon ranskankielisen alueen sarjakuvia. Hän suomensi itse useita näiden lehtien sarjoista, muun muassa Peyon "Strumffeja" (tunnettu myöhemmin nimellä Smurffit). Kaukoranta toimitti vuoden ajan myös sarjakuvaharrastajien voimin 1980-luvulla perustettua "Tapiiri"-lehteä, jonka omistajiinkin hän miehensä kanssa kuului. Muita Soile Kaukorannan yksin suomentamia sarjoja ovat muun muassa Claire Bretécherin "Turha joukko", François Bourgeonin "Hämärän matkamiehet" ja Willy Vandersteenin "Anu ja Antti". Benoît Sokalin "Tarkastaja Ankardoa" sekä Pierre Christinin ja Jean-Claude Mézières’n "Valerian ja Laurelinea" Heikki ja Soile Kaukoranta suomensivat aluksi yhdessä, mutta osan Soile Kaukoranta suomensi yksin. Hän suomensi myös muutamia kokoelma-albumeita Will Eisnerin sarjakuvia, Charles M. Schulzin "Tenavia", Quinon "Mafaldaa", Scott Adamsin "Dilbertiä" sekä Disney-sarjakuvia, muun muassa eräitä "Aku Ankan taskukirjoja". Kaukoranta myös tekstitti elokuvia suomeksi, muun muassa Jean-Luc Godardin elokuvan "Viimeiseen hengenvetoon".


title: Soile Kaukoranta

text: Suomen sarjakuvaseura myönsi Soile Kaukorannalle vuonna 1981 sarjakuvaneuvoksen arvonimen samanaikaisesti Heikki Kaukorannan kanssa. Soile Kaukorannan erityisenä ansiona mainittiin eurooppalaisen sarjakuvan tuominen suomalaisille lukijoille "Ruudun" ja "Non Stopin" päätoimittajana. Soile Kaukoranta kuoli keuhkoahtaumaan 62-vuotiaana vuonna 2004. Hän sairasti viimeisinä vuosinaan myös alzheimerin tautia.


title: Phoenix Pyeongchang

text: Phoenix Pyeongchang (olympialaisissa Phoenix Snow Park) on talviurheilukeskus Bongpyeong-myeonissa Pyeongchangin piirikunnassa Gangwonin maakunnassa Etelä-Koreassa.


title: Phoenix Pyeongchang

text: Phoenix Pyeongchangiin rakennetuilla suorituspaikoilla järjestettiin Pyeongchangin 2018 talviolympialaisten freestylehiihto- ja lumilautailukilpailut lukuun ottamatta lumilautailun big airia, joka järjestettiin Alpensia Ski Jumping Centressä. Katsajakapasiteetti olympialaisissa oli 18 000, niistä istumapaikkoja oli 10 200 ja seisomapaikkoja 7 800.


title: Phoenix Pyeongchang

text: Phoenix Pyeongchangissa on 14 laskettelurinnettä, viisi laskettelupuistoa ja yksi lumikouru, hiihtohissejä on yhdeksän.


title: Jorma Kairimo

text: Jorma Tapio Kairimo (s. 30. marraskuuta 1948 Tampere) on suomalainen dramaturgi, teatteriohjaaja ja näytelmäkirjailija.


title: Jorma Kairimo

text: Jorma Kairimo syntyi veturinkuljettaja Rauni Kairimon ja Laura Virtasen perheeseen. Hän solmi ensimmäisen avioliiton 1970 ja jäi leskeksi 1993. Hänen toinen puolisonsa oli vuodesta 1996 näyttelijä Heidi Vaarna. Kairimo tuli ylioppilaaksi 1967 ja suoritti teatteritutkinnon 1972 ja filosofian kandidaatin tutkinnon 1975 Tampereen yliopistossa. Hän aloitti dramaturgin uran vuonna 1973. Hän toimi Rovaniemen teatterin dramaturgina 1974–1977, Tampereen työväen teatterin 1977–1998 ja Kom-tekstin 2000–2002. Kairimo perusti yhdessä Vaarnan kanssa Toijalan Kellariteatterin ja toimi sen dramaturgina vuodesta 2005, kunnes teatteri lopetettiin 2013 Vaarnan sairastuttua. Kairimolle on myönnetty muun muassa Eino Salmelaisen säätiön palkinto (1981, 1995) ja Akaan kulttuuripalkinto (2007).


title: Jorma Kairimo

text: Kairimo on dramatisoinut ja ohjannut kymmeniä näytelmiä, samoin kuin kirjoittanut itse useita näytelmiä:


title: The Party

text: The Party () on vuonna 2017 ensi-iltansa saanut Sally Potterin käsikirjoittama ja ohjaama brittiläinen mustan komedian lajiin kuuluva elokuva, jonka pää- ja sivuosissa ovat Kristin Scott Thomas, Timothy Spall, Patricia Clarkson, Bruno Ganz, Cherry Jones, Emily Mortimer ja Cillian Murphy.


title: The Party

text: Mustavalkoisena kuvattu "The Party" sai maailmanensi-iltansa vuoden 2017 Berliinin elokuvajuhlilla, missä Sally Potter oli ehdokkaana pääkilpailussa parhaan elokuvan Kultaisen karhun saajaksi. Näyttelijöistä Kristin Scott Thomas palkittiin roolisuorituksestaan parhaan naispääosan Evening Standardin palkinnolla ja Patricia Clarkson parhaan naissivuosan BIFA:lla.


title: The Party

text: Oppositiopuolueen idealistipoliitikko Janet (Kristin Scott Thomas) on juuri nimitetty Britannian varjohallituksen terveysministeriksi. Janetin ja hänen aviomiehensä Billin (Timothy Spall) kotiin kokoontuu lähimpiä ystäviä juhlimaan sivistyneesti pienimuotoisiin juhliin tuoretta ylennystä. Paikalle saapuu kyyninen, realistinen ja suustaan piikikäs April (Patricia Clarkson) saksalaisen aviomiehensä, henkiparantajana työskentelevän Gottfriedin (Bruno Ganz) kanssa. Lesbopari, sukupuolentutkimuksen professori Martha ja kokkina työskentelevä Jinny (Cherry Jones ja Emily Mortimer), tulee paikalle suoraan raskaustestistä. Ilman vaimoaan paikalle saapuva kiireinen pankkiiri Tom (Cillian Murphy) taas helpottaa oloaan huumeilla. Jokainen vieras tuo oman dramaattisen lisänsä juhlaan, joka alkaa kuohuvalla ja päättyy aseen heilutteluun.


title: The Party

text: "The Party" kuvattiin kahdessa viikossa Lontoossa. Elokuvan tuotantoyhtiöinä olivat Adventure Pictures ja Oxwich Media.


title: The Party

text: "The Party" -elokuvan Britannian ensi-ilta oli Lontoon elokuvajuhlilla 10. lokakuuta 2017 ja teatteriensi-ilta 13. lokakuuta 2017. Picturehouse Entertainment oli elokuvan teatterilevittäjänä Britanniassa. Suomessa elokuva sai ensi-iltansa Rakkautta ja anarkiaa -elokuvajuhlilla Helsingissä 16. syyskuuta 2017. "The Party" on tuottanut maailmanlaajuisesti lähes 4,2 miljoonan dollarin lipputulot.


title: The Party

text: "The Party" on saanut elokuvakriitikoilta myönteisen vastaanoton. Rotten Tomatoes -sivuston mukaan 85 prosenttia kriitikoista on antanut elokuvalle positiivisen arvosanan 7,0/10 keskiarvolla. Keräys perustuu 92 arviointiin. 1 382 käyttäjästä 63 prosenttia on antanut elokuvalle myönteisen arvosanan 3,5/5 keskiarvolla. Metacritic-sivuston mukaan 29 arvostelun perusteella elokuva on saanut 72 pistettä sadasta mahdollisesta. Metacriticin kuusi käyttäjää on antanut elokuvalle keskiarvon 6,8/10. Internet Movie Databasen 7 236 käyttäjää on antanut elokuvalle keskiarvon 6,7/10.


title: Antti Marttinen

text: Antti Marttinen (s. 1954) on sarjakuvien suomentaja ja toimittaja.


title: Antti Marttinen

text: Marttinen oli vuosina 1989–2008 "Myrkky"-sarjakuvalehden toimittaja. Hän suomensi 1980-luvun lopulla ja 1990-luvulla Semic-kustantamon julkaisemia sarjakuva-albumeita, muun muassa Bill Wattersonin "Lassia ja Leeviä", Gary Larsonin "Kaukana poissa" -sarjaa sekä André Franquinin "Niilo Pielistä" ja "Pikoa ja Fantasioa". 2000-luvulla hän on suomentanut paljon Jim Davisin "Karvista". Marttinen on kirjoittanut yhdessä Juho Juntusen kanssa visailukirjan "Kuka mitä häh? Kysymyksiä suomirockista" (2006).


title: Antti Marttinen

text: Marttinen työskentelee nykyään Egmont Kustannuksella. Hän on ollut vuodesta 2009 "Korkeajännitys"-lehden toimittaja.


title: Ranskan presidentinvaali 2022

text: Ranskan presidentinvaalin 2022 ensimmäinen kierros järjestettäneen 8.–23. huhtikuuta 2022 välisenä aikana ja mahdollinen toinen kierros kaksi viikkoa sen jälkeen. Istuva presidentti Emmanuel Macron La République en marche! (REM) -puolueesta voi asettua ehdolle toiselle kaudelle.


title: Pollyanna McIntosh

text: Pollyanna McIntosh (s. 15. maaliskuuta 1979 Edinburgh, Skotlanti, Yhdistynyt kuningaskunta) on skotlantilainen näyttelijä, teatteriohjaaja ja malli. Hän on näytellyt vuodesta 2017 yhdysvaltalaisessa AMC:n televisiosarjassa "The Walking Dead".


title: Pollyanna McIntosh

text: McIntosh näytteli vuonna 2013 ensi-iltansa saaneessa brittiläisessä draamakomediassa "Filth".


title: Pollyanna McIntosh

text: McIntosh oli naimisissa näyttelijä Grant Shown kanssa vuosina 2004–2011. He erosivat vuonna 2011.


title: Itäisen Suomenlahden luonnonpuisto

text: Itäisen Suomenlahden luonnonpuisto () on joulukuussa 2017 perustettu Venäjän federaation liittovaltiotason luonnonsuojelualue Leningradin alueen Viipurin ja Jaaman piireissä (Kingiseppin piiri).


title: Itäisen Suomenlahden luonnonpuisto

text: Suomenlahden itäosassa ja osin Suomen Itäisen Suomenlahden kansallispuiston (Virolahden) naapurina sijaitsevan luonnonpuiston kokonaispinta-ala on 140,86 neliökilometriä. Alue kattaa kymmeniä saaria ja niitä ympäröiviä matalia, alle 10 metrin syvyisiä vesialueita. Luonnonpuistoon kuuluvat seuraavat saaret tai saariryhmät: Pitkäpaasi, Suuri Kalastaja ja Halli (Hallikartti) Virolahden rajan lähellä sekä ulompana merellä sijaitsevat Pohjois- ja Etelä-Viirit, Pien-Tytärsaari eli Säyvö, Tytärsaaren itäosa, Vigrundin saari sekä Seiskarin länsiosa ja sen saaristo.


title: Itäisen Suomenlahden luonnonpuisto

text: Luonnonpuiston toteutumista ennakoitiin jo vuonna 2009, tuolloin nimellä "Inkerin luonnonpuisto".


title: Tiedon auditointi

text: Tiedon auditointi on menetelmä, jolla kuvataan, mitä tietoa organisaatiolla on, kenellä sitä on ja miten se kulkee organisaatiossa. Tiedon auditoinnin käsite kuuluu tietojohtamisen tieteenalaan ja on yksi organisaatioiden tiedonhallinnan väline. Sitä käytetään usein alkutilakartoituksena organisaatioiden tiedolla johtamisen käynnistämiseen tai kehittämiseen.


title: Tiedon auditointi

text: Tiedon auditoinnin pääulottuvuudet ovat organisaation tiedon auditointi (knowledge audit) ja Tietohallintopalvelut|tietohallinnon]] auditointi (knowledge management audit). Tiedon auditointi viittaa organisaation olemassa olevien ja puuttuvien tietoresurssien tunnistamisen ja nimeämisen prosessiin. Tietohallinnon auditoinnilla viitataan organisaation tiedon luomisen, hankinnan, käytön, säilyttämisen, levittämisen, siirtämisen, jakamisen ja uudelleenkäyttämisen prosesseihin eli siihen, miten tietoa organisaatiossa yleensä hallitaan.


title: Tiedon auditointi

text: Tiedon auditoinnilla pyritään tuomaan näkyväksi tiedolliset voimavarat ja tarpeet, joita organisaatio käyttää omaan arvonmuodostukseensa. Auditointiprosessin avulla kuvataan, mitä tietoa organisaatiolla on (ja vastavuoroisesti, mitä tietoa organisaatiossa tarvittaisiin), kuka tietää (ja kenen pitäisi tietää), missä tieto sijaitsee (ja missä tiedon olisi tarpeen sijaita) sekä tiedon kulku organisaatiossa. Tiedon auditointi voi paljastaa muutostarpeita esimerkiksi organisaation työyhteisöllisissä ja työntekijöiden henkilökohtaisissa käytännöissä, liiketoimintamalleissa tai käytettävissä teknologioissa.


title: Tiedon auditointi

text: Biloslavon ja Trnavcevicin mukaan tietohallinnon auditointi on tietohallinnon kompetenssin työväline. Sillä tunnistetaan organisaatioiden vahvuudet ja heikkoudet, ja se edistää parhaiden käytäntöjen muotoutumista eri aloilla. Liebowitzin ym. mukaan tietohallinnon auditointi on yksi tietohallinnon avainasioita. Auditoinnin avulla tarkastellaan ja analysoidaan tietohallintoa systemaattisesti organisaation sisällä ja asiakastarpeita organisaation ulkopuolella.


title: Tiedon auditointi

text: Organisaation tiedon auditoiminen tietopääoman näkökulmasta voidaan toteuttaa monin eri mallein. Prosessia räätälöidään kohteen ja tavoitteenasettelun mukaan. Siihen liittyy yleensä avainhenkilöiden haastatteluja, kyselyjä, ryhmätyöskentelyä, tietosisällön inventointia sekä saatavuuden ja säilyttämisen määrittelyä, tiedon käyttötarpeiden ja relevanssin analyysia ja tiedon kulun kartoittamista henkilöiden ja prosessien välillä. Auditoimisen lopputuotteena syntyy analysoitu tietokartta, organisaation tilanteesta.


title: Tiedon auditointi

text: Tiedon auditoinnista syntyy kohteena olevalle organisaatiolle monenlaisia hyötyjä, joita ovat muun muassa käsitykset siitä


title: Tiedon auditointi

text: Lisäksi auditointiprosessi


title: Tiedon auditointi

text: Tiedon auditointi tähtää organisaation tiedollisen itseymmärryksen lisäämiseen. Se toimii usein ensiaskeleena organisaation tiedonhallinnan ja tietojohtamisen käynnistämiseen. Hyvin onnistunut tiedon auditointi voi itsessään toimia tiekarttana ja tarjota ohjeistusta toiminnan kehittämiseen ja tehostamiseen.


title: Tiedon auditointi

text: Eri tutkijat ovat ehdottaneet useita tietohallinnon auditoinnin metodologioita ja prosesseja, esim. Perez-Solteron ym. mukaan näihin kuuluu organisaation ja keskeisten prosessien analysointi, auditoinnin prosessien valinta, tapaamisten järjestäminen, datan analysointi ja auditoinnin viimeistely. Cheungin ym. mukaan prosessiin kuuluu orientaatio ja taustatutkimus, tiedon auditointi, tietohallinnon strategian suunnittelu ja jatkuvat tiedon uudelleenauditoinnit.


title: Tiedon auditointi

text: Kootusti auditointi koostuu neljästä prosessiin perustuvasta vaiheesta: valmistelu, analyysi, toimeenpano sekä yhteenveto. Valmisteluvaihe sisältää tietohallinnon tavoitteen selventämisen, auditointisuunnittelun esittämisen ja auditointitiimin organisoimisen. Analyysivaihe pääosin jäsentää tietohallinnon auditoinnin tosiasiallista sisältöä, kuten tietohallinnon ympäristön, tietopääoman, tietohallinnon kompetenssin ja tietohallinnon suorituskyvyn tarkastelua. Toimeenpanovaihe sisältää tiedontarpeiden analyysin, tietoresurssien inventoinnin, tietokartoituksen ja niin edelleen. Yhteenvedossa arvioidaan auditoinnin tulos, raportti ja tiedon uudelleenauditoinnin toteutus.


title: Tiedon auditointi

text: Tietoyhteiskunnassa tieto on entistä merkittävämpi lisäarvon ja kilpailuedun tuottaja. Organisaatioissa sijaitseva tieto on luonteeltaan usein näkymätöntä ja vaikeasti henkilöitävissä ja määrämitallistettavissa, mikä tekee siitä hankalasti auditoitavaa. Organisaatioiden tiedon käsitteellistämiseen liittyvät läheisesti aineettoman pääoman, inhimillisen pääoman ja hiljaisen tiedon käsitteet.


title: Marjaana Tulosmaa

text: Marjaana Leena Lyylikki Tulosmaa (s. 1948) on suomalainen sarjakuvalehtien päätoimittaja ja kustannusalan vaikuttaja. Hän toimitti vuosikymmenten ajan useita Semic- ja sen jälkeen Egmont-kustantamon julkaisemia sarjakuvalehtiä. Lehdissä häneen viitattiin yleensä nimellä M. Tulosmaa.


title: Marjaana Tulosmaa

text: Tulosmaa oli muun muassa "Suomen MADin" päätoimittajana koko sen ilmestymisen ajan 1982–2005. Hän myös suomensi 1980-luvun alkupuolella muutamia Semicin julkaisemia sarjakuva-albumeja, Tibetin "Chick Billejä" ja Peyon "Smurffeja". Muita Tulosmaan päätoimittamia sarjakuvalehtiä olivat muun muassa "Mustanaamio", "Tex Willer", "Agentti X-9", "Ryhmä-X", "Batman", "Hämähäkkimies" ja "Bamse".


title: Marjaana Tulosmaa

text: Tulosmaa oli pitkään Egmont Kustannuksen toimitusjohtaja. Hän jäi eläkkeelle vuoden 2011 alusta.


title: Laura Rizzotto

text: Laura de Caravalho Rizzotto (s. 18. heinäkuuta 1994 Rio de Janeiro, Brasilia) on latvialais-brasilialainen laulaja, lauluntekijä, pianisti ja kitaristi. Hän julkaisi ensimmäisen studioalbuminsa nimeltä "Made in Rio" vuonna 2011 Universal Music Brazilin kautta. Albumi sisältää myös kappaleen "Friend in Me". Vuonna 2014 hän julkaisi omakustanteena toisen studioalbuminsa nimeltä "Reason to Stay" ja vuonna 2017 EP-levyn nimeltä "Ruby".


title: Laura Rizzotto

text: Rizzotto edusti Latviaa vuoden 2018 Eurovision laulukilpailussa kappaleella "Funny Girl".


title: Laura Rizzotto

text: Rizzotton isällä on Latvian ja Brasilian kaksoiskansalaisuus, ja hänen äitinsä on syntynyt Liepājassa ja asunut lapsuutensa Riiassa. Hänen äitinsä on Portugalin brasilialainen. Hänen perheensä muutti Yhdysvaltoihin vuonna 2005 ja jäi asumaan Edinaan Minnesotaan. Rizzotto vietti lapsuutensa sekä Rio de Janeirossa että Yhdysvalloissa. Koulun jälkeen hän meni opiskelemaan Bostonin Berklee College of Music -kouluun. Vuonna 2013 Rizzotto muutti Los Angelesiin ja kävi siellä California Institute of the Arts -koulua, jossa hän suoritti musiikkitutkinnon. Myöhemmin hän muutti New Yorkiin ja suoritti Columbian yliopistolta maisterintutkinnon musiikista.


title: Laura Rizzotto

text: Vuonna 2009 Rizzotto aloitti musiikkiuransa ja allekirjoitti sopimuksen seuraavana vuonna Universal Music Brazilin kanssa. Hän julkaisi ensimmäisen studioalbuminsa nimeltä "Made in Rio" vuonna 2011, jossa oli mukana Eumir Deodato. Vuonna 2012 Rizzotto esiintyi avajaisnumerona Demi Lovaton "A Special Night with Demi Lovato" -kiertueen Brasilia-konsertin aikana. Vuonna 2014 hän julkaisi itse toisen studioalbuminsa nimeltä "Reason to Stay". Vuodesta 2016 vuoteen 2017 hän työskenteli Sony Music Entertainmentin palkkaamana Jennifer Lopezin portugalin kielen opettajana. Vuonna 2017 Rizzotto julkaisi ensimmäisen EP-levynsä nimeltä "Ruby". Hänen toinen EP-levynsä "Amber" julkaistaan vuonna 2018 kunnianosoituksena hänen latvialaisille juurilleen.


title: Laura Rizzotto

text: Joulukuussa 2017 ilmoitettiin, että Rizzotto osallistuisi vuoden 2018 Supernova -kilpailuun, jossa valittiin Latvian euroviisuedustaja ja -kappale, kappaleella "Funny Girl". Hän eteni televisioituun kilpailuun sen jälkeen kun hän pääsi läpi online-äänestyksestä ja koe-esiintymisestä. Rizzotto kilpaili kolmannessa semifinaalissa 17. helmikuuta, ja hänestä tuli toinen kahdesta kilpailijasta, jotka etenivät 24. helmikuuta pidettyyn finaaliin. 24. helmikuuta hänet valittiin kilpailun voittajaksi.


title: Zack Mitchell

text: Zachery Mitchell (s. 7. tammikuuta 1993 Orangeville, Ontario, Kanada) on kanadalainen jääkiekkoilija, joka pelaa NHL-joukkue Los Angeles Kingsin organisaatiossa. Hän on pelipaikaltaan oikea laitahyökkääjä, mutta hän osaa pelata myös keskellä. Mitchell laukoo oikealta.


title: Zack Mitchell

text: "The Sports Forecaster" -sivuston mukaan Mitchellilla on hyvät hyökkäyspään vaistot ja hän tekee kohtalaisen hyvin pisteitä. Mitchell pelaa varsin uhrautuvasti sekä on ahkera ja melko kokonaisvaltainen pelaaja. Hän ei kuitenkaan ole kovin isokokoinen eikä vahva, jolla osa-alueella Mitchellin täytyisi kehittyä murtautuakseen NHL-tasolle. Hänellä on kehitettävää myös luistelussa.


title: Zack Mitchell

text: Mitchell pelasi kaudella 2008–2009 Toronto Marlborosin junioreissa, jonka jälkeen Guelph Storm varasi hänet 71. pelaajana OHL:n varaustilaisuudessa 2009. Mitchell siirtyi joukkueeseen kaudeksi 2009–2010. Hänen ensimmäinen kautensa toi siellä runkosarjassa kymmenen tehopistettä. Kaudella 2010–2011 Mitchell teki runkosarjassa 19 tehopistettä. Kaudella 2011–2012 hän oli tehoilla 37+38=75 Stormin paras pistemies ja maalintekijä. Mitchell myös jakoi joukkueen sisäisen syöttöpörssin voiton Matthew Finnin kanssa. Kaudella 2012–2013 hän nousi Stormin varakapteeniksi ja oli joukkueen kolmanneksi paras pistemies tehoilla 22+34=56.


title: Zack Mitchell

text: Kaudella 2013–2014 Mitchell oli tehoilla 31+52=83 Stormin paras syöttäjä Scott Kosmachukin ja Jason Dickinsonin kanssa sekä sijoittui sisäisessä pistepörssissä neljänneksi. Hän sijoittui tehoilla 12+18=30 koko OHL:n pudotuspelien pistepörssissä toiseksi edellään vain Guelph Stormin Kerby Rychel. Mitchell voitti kauden päätteeksi OHL:n mestaruuden, J. Ross Robertson Cupin.


title: Zack Mitchell

text: Maaliskuussa 2014 Mitchell teki kolmivuotisen tulokassopimuksen Minnesota Wildin kanssa. Hän pelasi kaksi ensimmäistä sopimuskauttaan kokonaan AHL-joukkue Iowa Wildissa. Tulokaskaudellaan 2014–2015 Mitchell teki 76 runkosarjaottelussa tehot 17+18=35, joilla hän oli joukkueen toiseksi paras maalintekijä ja neljänneksi paras pistemies. Kaudella 2015–2016 Mitchell oli Wildin paras pistemies ja maalintekijä tehoilla 22+20=42. Kaudella 2016–2017 hän debytoi Minnesota Wildin NHL-joukkueessa, jossa Mitchell pelasi 11 runkosarjaottelua ilman tehopisteitä. Hän teki NHL-debyyttinsä 10. marraskuuta 2016 vieraissa Pittsburgh Penguinsia vastaan. Mitchell sai ottelussa jääaikaa 9.17 minuuttia. Heinäkuussa 2017 hän teki Wildin kanssa vuoden mittaisen, kaksisuuntaisen ja 660 000 dollarin arvoisen jatkosopimuksen.


title: Zack Mitchell

text: Syksyn 2017 harjoitusleirin päätteeksi Wild lähetti Mitchellin taas farmiin. Hänet nostettiin kuitenkin ensimmäisen kerran Wildin NHL-vahvuuteen jo 14. lokakuuta 2017 kauden 2017–2018 neljänteen otteluun Columbus Blue Jacketsia vastaan. Mitchell onnistui tekemään ottelussa NHL-uransa ensimmäisen tehopisteen saatuaan syöttöpisteen Landon Ferraron tekemään maaliin. NHL-uransa avausmaalin hän teki 27. lokakuuta 2017 New York Islandersia vastaan. Mitchellin osuma jäi Wildin 6–4-voittoon päättyneen ottelun ratkaisumaaliksi. Hän pelasi NHL:ssä alkukaudella kaikkiaan 21 ottelua tehopistein 3+2=5, kunnes uudenvuodenpäivänä 2018 Wild asetti Mitchellin siirtolistalle. Kun mikään toinen NHL-seura ei napannut häntä, Mitchell lähetettiin farmiin.


title: Zack Mitchell

text: Kesällä 2018 Mitchell siirtyi yhden kauden kaksisuuntaisella sopimuksella Los Angeles Kingsiin.


title: Zack Mitchell

text: Mitchell edusti Canada Ontarion joukkuetta World U-17 Hockey Challengessa vuonna 2010, jolloin hän voitti hopeaa.


title: Wooly Bully

text: Wooly Bully on alun perin yhdysvaltalaisen rock and roll -yhtyeen Sam the Sham and the Pharaohsin 1960-luvulla äänittämä kappale. Kappaleen on tehnyt yhtyeen johtaja Domingo ”Sam” Samudio. Sen julkaisi singlenä pieni memphisläinen XL-levy-yhtiö ja myöhemmin MGM-levy-yhtiö vuonna 1965. ”Wooly Bully” äänitettiin Sam C. Phillips Recording Studio -studiolla Memphisissä. Se oli ainoa studiolla tehty äänite, joka menestyi kansainvälisesti.


title: Wooly Bully

text: ”Wooly Bully” sijoittui Billboard Hot 100 -äänilevylistan toiselle sijalle. RIAA myönsi kappaleelle kultasertifikaatin. Kappale soi vuoden 1987 elokuvassa "Full Metal Jacket".


title: Li’l Red Riding Hood

text: Li’l Red Riding Hood on yhdysvaltalaisen rockyhtyeen Sam the Sham and the Pharaohsin kappale, joka julkaistiin vuonna 1966. Kappale sijoittui Billboard Hot 100 -musiikkilistan 2. sijalle elokuussa 1966 ja kanadalaisen "RPM"-aikakauslehden 2. sijalle. RIAA myönsi kappaleelle kultasertifikaatin 11. elokuuta 1966.


title: Kaukoranta

text: Kaukoranta on suomalainen sukunimi, joka on muun muassa seuraavilla henkilöillä:


title: Matthew Rhys

text: Matthew Rhys Evans (s. 8. marraskuuta 1974) on walesilainen näyttelijä, joka tunnetaan muun muassa televisiosarjasta "Americans". Hän on näytellyt myös sarjassa "Perhesiteet" sekä elokuvassa "The Edge of Love".


title: Matthew Rhys

text: Rhys on seurustellut vuodesta 2013 lähtien näyttelijä Keri Russellin kanssa. Heillä on yksi yhteinen lapsi. Rhys on kymrinkielinen ja kertonut puhuvansa lapselleen vain kymriä.


title: Montsina

text: Montsina () oli inkeriläinen kylä, joka kuului Järvisaaren luterilaiseen seurakuntaan, nykyään kylän paikka sijaitsee Leningradin alueen Tusinan piirissä Venäjällä.


title: Montsina

text:
Kylä sijaitsi Hattulasta pohjoiseen. Montsina mainitaan ensimmäinen kerta ruotsalaisessa vuoden 1696 henkikirjassa. Montsinassa asui 1800-luvulla alussa luterilaisen kirkon suntio perheineen ja myöhemmin suomalaisia siirtolaisia, jotka vuokrasivat sieltä maata. Järvisaaren seurakunnan hallussa oli Montsinassa 33 desjatiinan maa, jolle 1800-luvun
lopussa rakennettiin talo, josta piti tulla Järvisaaren pappila. Kylän syrjäisyyden takia päätettiin kuitenkin pyytää Hattulan hovinherralta maata kirkonmäeltä, mutta hanke hyytyi. Vuonna 1926 kylässä oli 7 taloa ja 36 asukasta, kaikki suomalaisia. Tiettävästi vuonna 1939 kylää ei enää ollut.


title: EYT

text: EYT = Ei Ydinteknisesti Turvaluokiteltu


title: EYT

text: Ydinvoimalaitosten turvallisuutta koskevan valtioneuvoston asetuksen (717/2013) 4 §:n mukaan ”Ydinvoimalaitoksen turvallisuustoiminnot on määriteltävä ja niihin liittyvät järjestelmät, rakenteet ja laitteet on luokiteltava niiden turvallisuusmerkityksen perusteella”. Lisäksi ”Turvallisuuden kannalta tärkeät järjestelmät, rakenteet ja laitteet on suunniteltava, valmistettava ja asennettava sekä niitä on käytettävä siten, että niiden laatutaso ja laatutason todentamiseksi tarvittavat arvioinnit, tarkastukset ja testaukset (mukaan lukien ympäristökelpoisuus) ovat riittävät kohteen turvallisuusmerkitys huomioon ottaen”.


title: EYT

text: Ydinlaitoksen järjestelmät, rakenteet ja laitteet on ryhmiteltävä niiden turvallisuusmerkityksen perusteella turvallisuusluokkiin 1, 2, ja 3 sekä luokkaan EYT (ei ydinteknisesti turvallisuusluokiteltu).


title: Jüri Kolk

text: Jüri Kolk (s. 1972 Viro) on virolainen runoilija, kääntäjä ja kolumnisti.


title: Jüri Kolk

text: Kolk on opiskellut Tarton yliopistossa viron kieltä ja kansanrunoutta, mutta teki opinnot keskeytettyään sekalaisia töitä ennen kuin aloitti käännöstoimiston projektijohtajana.


title: Jüri Kolk

text: Kolkin esikoiskokoelma "Barbar Conan peeglitagusel maal (ja mis ta seal rääkis) " ilmestyi 2009. Kokoelma oli Betti Alver -esikoisrunoilijakilpailun palkintoehdokkaana. Hän oli jo kuitenkin julkaissut runojaan aiemminkin blogissa ja antologiassa "Pideva ja silmnähtava Pöögelmann" sekä kirjallisuuslehti Vihikissä.


title: Alfred Schmidt

text: Alfred Schmidt (1. toukokuuta 1898 Hageri – 5. marraskuuta 1972 Tallinna) oli virolainen painonnostaja, joka voitti olympiahopeaa Antwerpenin kesäolympialaisissa vuonna 1920 miesten höyhensarjassa.


title: Tiaismarjastajat

text: Tiaismarjastajat (Paramythiidae) on varpuslintuihin kuuluva heimo. Heimoon kuuluu ainoastaan kaksi lajia isomarjastaja ("Paramythia montium") ja tiaismarjastaja ("Oreocharis arfaki"). Aikaisemmin heimon lajit on luokiteltu kuuluvaksi joko marjastajiin, kukastajiin tai tiaisiin. Ne kuitenkin eroavat näiden heimojen lajeista sekä ulkonäöltään eli morfologisesti että geneettisesti.


title: Tiaismarjastajat

text: Tiaismarjastajien heimon lajeja tavataan ainoastaan Uudesta-Guineasta. Ne ovat kirjavia ja elävät vuoristometsissä. Ravintonaan ne käyttävät hedelmiä ja marjoja ja satunnaisesti hyönteisiä.


title: Time to Pretend

text: Time to Pretend on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen debyyttialbumilta "Oracular Spectacular" 3. maaliskuuta 2008. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: Time to Pretend

text: ”Time to Pretend” ylsi Britannian singlelistalla parhaimmillaan sijalle 35. Singlen B-puolena julkaistiin liveversio kappaleesta ”Weekend Wars”.


title: Electric Feel

text: Electric Feel on yhdysvaltalaisen rockyhtye MGMT:n kappale, joka julkaistiin toisena singlenä yhtyeen debyyttialbumilta "Oracular Spectacular" 23. kesäkuuta 2008. Kappale on yhtyeen jäsenten Andrew VanWyngardenin ja Ben Goldwasserin sekä Will Bermanin kirjoittama ja sille kuvattiin edellisen singlen tapaan musiikkivideo.


title: Electric Feel

text: ”Electric Feel” ylsi Britannian singlelistalla parhaimmillaan sijalle 22. Singlen B-puolena julkaistiin remix kappaleesta.


title: Kids

text: Kids on yhdysvaltalaisen rockyhtye MGMT:n kappale, joka julkaistiin kolmantena singlenä yhtyeen debyyttialbumilta "Oracular Spectacular" 13. lokakuuta 2008. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: Kids

text: ”Kids” ylsi Britannian singlelistalla parhaimmillaan sijalle 16. Singlen B-puolena julkaistiin Soulwaxin remix kappaleesta.


title: Kyröjoki

text: Kyröjoki on Kokemäenjoen vesistöön kuuluva Pukaranjoen sivujoki, joka virtaa Hämeenkyrössä ja Sastamalassa. Joki alkaa Alhonjärvestä ja joen yläosaa kutsutaan Mustanmyllynjoeksi. Joen pituus on noin 9,7 kilometriä. Sen varrella sijaitsee Pärmäkoski.


title: Flash Delirium

text: Flash Delirium on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen toiselta studioalbumilta "Congratulations" 23. maaliskuuta 2010. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: Flash Delirium

text: ”Flash Delirium” ylsi Britannian singlelistalla parhaimmillaan sijalle 179.


title: Brillante (1753)

text: Brillante eli San Dionisio oli Espanjan laivaston vuonna 1753 vesille laskettu 68-tykkinen linjalaiva, joka kuului niin sanottuihin kahteentoista apostoliin.


title: Brillante (1753)

text: Jorge Juan y Santacilian suunnittelema alus tilattiin 15. kesäkuuta 1752 Reales Astilleros de Esteirolta Ferrolista, missä köli laskettiin vielä samana vuonna. Alus laskettiin vesille 15. elokuuta 1753 ja otettiin palvelukseen 1754.


title: Brillante (1753)

text: Alus osallistui seitsenvuotiseen sotaan ja Yhdysvaltain vapaussotaan ennen kuin se tuhoutui tulipalossa Cartagenassa vuonna 1790.


title: Siberian Breaks

text: Siberian Breaks on yhdysvaltalaisen rockyhtye MGMT:n kappale, joka julkaistiin toisena singlenä yhtyeen toiselta studioalbumilta "Congratulations" 17. huhtikuuta 2010. Kappale on yhtyeen jäsenten Andrew VanWyngardenin ja Ben Goldwasserin kirjoittama.


title: Siberian Breaks

text: Single julkaistiin 12 tuuman vinyylilevynä ilman B-puolta.


title: Eighties Coming Back

text: Eighties Coming Back on Ruffusen esittämä kappale, jolla se edusti Viroa vuoden 2003 Eurovision laulukilpailussa Riiassa.


title: Eighties Coming Back

text: Kappale sijoittui Euroviisuissa 26 maan joukosta 14 pisteellä sijalle 21.


title: It’s Working

text: It’s Working on yhdysvaltalaisen rockyhtye MGMT:n kappale, joka julkaistiin kolmantena singlenä yhtyeen toiselta studioalbumilta "Congratulations". Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: It’s Working

text: Digitaalisen latauksen singlen B-puolena julkaistiin Violensin remix kappaleesta.


title: Sierra Leone Independence Movement

text: Sierra Leone Independence Movement (SLIM) oli sierraleonelainen poliittinen puolue, joka perustettiin vuonna 1957. Puoluetta johti Edward Wilmot Blyden III (Edward Wilmot Blydenin pojanpoika).


title: Sierra Leone Independence Movement

text: SLIM liitettiin syyskuussa 1958 Kono Progressive Movement -puolueeseen, jolloin ne yhdessä muodostivat Sierra Leone Progressive Independence Movement -puolueen.


title: Congratulations (MGMT:n kappale)

text: Congratulations on yhdysvaltalaisen rockyhtye MGMT:n kappale, joka julkaistiin neljäntenä singlenä yhtyeen toiselta studioalbumilta "Congratulations". Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: Congratulations (MGMT:n kappale)

text: Singlen B-puolena julkaistiin Erol Alkanin remix kappaleesta.


title: Trimelliittihappoanhydridi

text: Trimelliittihappoanhydridi (CHO) on aromaattisiin karboksyylihappoanhydrideihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä ja lisäksi siitä valmistetaan useita muita orgaanisia yhdisteitä.


title: Trimelliittihappoanhydridi

text: Huoneenlämpötilassa trimelliittihappo on hygroskooppista väritöntä kiteistä ainetta. Yhdiste reagoi helposti veden kanssa, jolloin se hydrolysoituu trimelliittihapoksi.Yhdiste liukenee muun muassa asetoniin ja etyyliasetaattiin ja reagoi alkoholien kanssa. Trimelliittihappo ärsyttää ihoa, silmiä ja hengitysteitä


title: Trimelliittihappoanhydridi

text: Perinteisesti trimelliittihappoanhydridiä on valmistettu hapettamalla pseudokumeenia typpihapolla. Tehokkaampi menetelmä on kuitenkin hapetus ilman hapen avulla koboltin, mangaanin ja bromin seoksen toimiessa katalyyttinä. Reaktiossa muodostuu trimelliittihappoa, jota kuumentamalla muodostuu trimelliittihappoanhydridiä. Trimelliittihappoanhydridiä käytetään valmistettaessa polyamidi-imidihartseja, joita muodostuu trimelliittihappoanhydridin ja amiinien tai isosyanaattien välisellä reaktiolla. Tämän lisäksi yhdisteestä valmistetaan polyestereitä, erityisesti PVC:n muovinpehmentiminä käytettäviä estereitä, pinta-aktiivisia aineita sekä erikoiskemikaaleja.


title: Eero Rautiola

text: Eero Ilmari Rautiola (s. 16. tammikuuta 1921 Kemi) on suomalainen maastohiihdon arvokisaedustaja ja Suomen-mestari.


title: Eero Rautiola

text: Rautiola sijoittui vuonna 1948 Sankt Moritzin olympialaisissa 18 kilometrillä 12:nneksi. Rumfordin MM-kilpailuissa 1950 hän oli 50 kilometrillä 17:s ja 18 kilometrillä 30:s. Hän voitti Suomen-mestaruuden 15 kilometrillä 1948 sekä saavutti 30 kilometrillä SM-hopeaa 1950 ja SM-pronssia 1947. Salpausselän Kisoissa hän sijoittui neljänneksi 50 kilometrillä 1950. Ounasvaaran kisoissa 1948 hän voitti 18 kilometrin kilpailun, sijoittui 50 kilometrillä viidenneksi ja osallistui kaksi tuntia 50 kilometrin hiihdon jälkeen vielä yhdistetyn mäkiosuudelle päätyen yhdistetyn kisassa toiseksi.


title: Edward Wilmot Blyden

text: Edward Wilmot Blyden (3. elokuuta 1832 – 7. helmikuuta 1912) oli opettaja, kirjailija, diplomaatti ja poliitikko. Blyden syntyi Länsi-Intiassa ja liittyi alueelle muuttaneiden vapautettujen afrikkalaisten orjien seuraan. Hän opetti viisi vuotta Brittiläiseen Länsi-Afrikkaan kuuluneessa Sierra Leonen siirtomaassa 1900-luvun alussa. Hänen kirjoituksensa panafrikkalaisuudesta olivat vaikutusvaltaisia niin Länsi-Intian siirtokunnassa kuin Sierra Leonen siirtomaassa. Molemmat oltiin perustettu orjuuden aikana vapautetuille mustille orjille Britanniasta ja Yhdysvalloista.


title: Edward Wilmot Blyden

text: Edward Wilmot Blyden syntyi 3. elokuuta 1832 Saint Thomasissa silloisessa Tanskan Länsi-Intian siirtomaassa. Hän syntyi kolmantena lapsena Romeo Blydenille, vaatturille, ja Judith Blydenille, opettajalle. Blydenin vanhemmat olivat lukutaitoisia ja vapaita aikana, jolloin suurin osa saaren mustaihoisista olivat orjuutettuja ja lukutaidottomia. Vuonna 1842 perhe muutti Porto Belloon, Venezuelaan, jossa Blyden ensimmäistä kertaa huomasi taitavuudensa kielien parissa, opetellen puhumaan espanjaa sujuvasti.


title: Edward Wilmot Blyden

text: Perheen palatessa Saint Thomasiin Blydenista tuli pastori John P. Knoxin oppilas, joka toimi Alankomaiden reformoidussa kirkossa. Hän vaikuttui Blydenin teoreettisesta potentiaalista, ja Knoxista tuli Blydenin mentori, kannustaen tämän huomattavaa puhetaitoa ja kirjallista lahjakkuutta. Blyden päätti itsekin tulla papiksi. Toukokuussa 1850 Blyden seurasi Knoxin vaimoa Yhdysvaltoihin kirjoittautuakseen New Jerseyn Rutgers’ Theological Collegeen, mutta häneltä kiellettiin sisäänpääsy hänen ihonvärinsä vuoksi.


title: Edward Wilmot Blyden

text: Blyden keskitti kiinostuksensa Afrikkaan. Länsiafrikkalainen valtio Liberia oli itsenäistynyt vuonna 1847. Blyden hyväksyi tarjouksen tulla Liberiaan opettajaksi vuonna 1850. Pian hänen saapumisensa jälkeen tammikuussa 1851 Blyden pestattiin Monrovian Alexander High Schooliin. Hän alkoi opiskelemaan teologiaa, geografiaa ja matematiikkaa. Vuonna 1858 Wilmotista tuli Alexander High Schoolin rehtori. Liberian presidentti Joseph Jenkins Roberts nimesi Blydenin "Heraldin", Liberian ainoan sanomalehden, päätoimittajaksi.


title: Edward Wilmot Blyden

text: Blyden haastoi käsitteen mustaihoisten väitetystä alempiarvoisuudesta, joka oli tuolloin suosittua kasvavassa määrin Euroopassa ja Pohjois-Amerikassa. Hän argumentoi mustaihoisten yhdenvertaisuudesta ja käytti esimerkkejä vähän tunnetuista, mutta menestyneistä afrikkalaisista henkilöistä. Vuosien 1856 ja 1887 välillä Blyden kirjoitti neljä kirjaa, "A Voice from Bleeding Africa" (1856), "A Vindication of the African Race; Being a Brief Examination of the Arguments in Favor of African Inferiority" (1862), "Africa for the Africans" (1872) ja "Christianity, Islam and the Negro Race" (1887) kuin myös lukemattomia artikkeleita edistääkseen asiaansa.


title: Edward Wilmot Blyden

text: Blyden kyseenalaisti myös Liberian mustaihoista ja mulattieliittiä, joka halusi monopolisoida maan poliittisen voiman. 1860-luvulla ja 1870-luvun alulla Blyden oli Liberian valtiosihteeri ja Liberia Collegen professori. Blyden kutsui asemastaan ammattitaitoisten ja älykkäiden mustaihoisten länsi-intialaisten ja afroamerikkalaisten maahanmuuttoa Liberiaan, josta Liberian eliitti ei pitänyt. Tästä huolimatta Blyden pyrki Liberian presidentiksi vuonna 1886. Häviönsä jälkeen hän meni oma-aloitteisesti maanpakoon naapurimaahan Sierra Leoneen. Edward Wilmot Blyden kuoli Sierra Leonessa 7. helmikuuta 1912.


title: Kaido Höövelson

text: Kaido Höövelson (s. 11. marraskuuta 1984), tunnetaan myös nimellä Baruto Kaito (), on ensimmäinen sumopainin ammattilaisuran tehnyt virolainen. Hänen sumopainiuransa alkoi vuonna 2004, mutta hän joutui lopettamaan uransa polvivamman takia syksyllä 2013.


title: Kaido Höövelson

text: Höövelson syntyi Länsi-Virumaalla, Väike-Maarjassa 11. marraskuuta vuonna 1984. Hän vietti lapsuutensa perheen karjatilalla. Hänen isänsä kuoli kun hän oli kuusitoistavuotias. Höövelson pelasi nuorempana koripalloa ja juniorina harrasti judoa jossa saavutti useita Viron mestaruuksia. Hän voitti sumopainissa myös avoimia suomenmestaruus- ja pohjoismaidenmestaruuskilpailuja.


title: Kaido Höövelson

text: Höövelson alkoi ammattilaisuransa vuonna 2004, ja hän käytti ottelunimeä Baruto. Uransa aikana hän voitti useita eri tasojen otteluita, ja oli yksi Viron seuratuimmista ammattilaisurheilijoista. Vuoden 2010 kesällä Baruto nousi Japanin suomorankingissa toiselle sijalle. Se oli hänen ammattilaisuransa paras saavutus. Hän olisi luultavasti saavuttanut korkeimman tason sumopainissa jollei olisi joutunut lopettamaan polvivamman takia.


title: Kaido Höövelson

text: Höövelson ammattilaisuransa lopetettuaan ilmoitti muuttavansa takaisin kotiseudulleen Länsi-Virumaaalle. Hän on jatkanut edelleen Budō -lajien harrastamista, ja kertoi "The Japan Times" -lehdelle että hänen painonsa on pudonnut 25 kg.


title: Kaido Höövelson

text: Barutosta on myös tehty dokumenttielokuva, "Baruto - Lost in Translation" () vuonna 2009. Hän on myös ollut näyttelijänä japanilaisessa TV-sarjassa sekä virolaisessa lasten elokuvassa "Soppalinnan salaseura" ().


title: Kaido Höövelson

text: Vuoden 2009 helmikuussa hän meni naimisiin neljä vuotta aiemmin tapaamansa 26-vuotiaan Vladivostokin venäläisen Elena Tregubovan kanssa. Vuonna 2012 Kaido Höövelsonille myönnettiin Valkoisen Tähden ritarikunnan III luokan mitali.


title: Kulttuuriykkönen

text: Kulttuuriykkönen on kulttuurin ajankohtaisohjelma Yle Radio 1 -kanavan arki-iltapäivissä ja Yle Areenassa. Ohjelmaa juontavat Pauliina Grym, Pia-Maria Lehtola, Jakke Holvas ja Pietari Kylmälä. Tuottajana toimii Pekka Toikka.


title: Kulttuuriykkönen

text: Kulttuuriykkönen on keskusteluohjelma, eli studiossa tai muussa lähetyspaikassa on mukana yksi tai useampia vieraita, joiden kanssa juontaja keskustelee.


title: Kulttuuriykkönen

text: Kulttuuriykkönen tekee suoria lähetyksiä maanantaista perjantaihin klo 15.02-15.55. Ohjelmat ovat kuunneltavissa myös Yle Areenassa ja podcasteina.


title: Kulttuuriykkönen

text: Kulttuuriykkösen ensimmäinen lähetys oli 8.1.2018. Ohjelma korvasi aiemmin kanavalla lähetyt ohjelmat Kultakuume ja Kantapöytä.


title: Hiipinän kansallispuisto

text: Hiipinän kansallispuisto (, ) on 848,04 neliökilometrin laajuinen Venäjän federaation liittovaltiotason luonnonsuojelualue Hiipinätunturien seudulla Murmanskin alueeella. Kansallispuisto perustettiin helmikuussa 2018.


title: Hiipinän kansallispuisto

text: Kuolan niemimaan keskiosassa, noin 100 kilometriä Suomen rajasta sijaitseva kansallispuisto on jylhää luontomatkailusta kiinnostuneiden retkeilijöiden suosimaa maastoa. Sille tyypillistä ovat tunturit (korkein 1 201 m), tundra, lumenviipymäalueet ja pohjoiset havumetsät. Seudulla on saamelaisten muinaisten riittipaikkojen myötä myös mielenkiintoinen kulttuurihistoriansa.


title: Edward James Roye

text: Edward James Roye (3. helmikuuta 1815 – 11. helmikuuta 1872) oli Liberian 5. presidenttinä vuodesta 1870 hänen vuoden 1871 kukistamisen jälkeen. Hän oli ensimmäinen täysin mustaihoinen henkilö, josta tuli Liberian presidentti.


title: Edward James Roye

text: Royen vanhemmat olivat igbojen etniseen ryhmään kuuluvia, jotka olivat kotoisin nykypäivän Nigerian alueelta.


title: Alien Days

text: Alien Days on yhdysvaltalaisen rockyhtye MGMT:n kappale, joka julkaistiin ensimmäisenä singlenä yhtyeen kolmannelta studioalbumilta "MGMT" 20. huhtikuuta 2013. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: Alien Days

text: Single julkaistiin C-kasettina ja sen B-puolena on kappale ”Message 7 from Hearty White”.


title: Your Life Is a Lie

text: Your Life Is a Lie on yhdysvaltalaisen rockyhtye MGMT:n kappale, joka julkaistiin toisena singlenä yhtyeen kolmannelta studioalbumilta "MGMT" 6. elokuuta 2013. Kappale on yhtyeen jäsenten Andrew VanWyngardenin ja Ben Goldwasserin kirjoittama ja sille kuvattiin edellisten singlejen tapaan musiikkivideo.


title: Your Life Is a Lie

text: Singlen B-puolena julkaistiin kappale ”Your Life Is a Lie (A Sunroof Mix by Daniel Miller and Gareth Jones)”.


title: Edwin Barclay

text: Edwin James Barclay (5. tammikuuta 1882 – 6. marraskuuta 1955) oli liberialainen poliitikko. True Whig Party -puoluetta edustanut Barclay oli valtion 18. presidentti vuosina 1930–1944. Hänen virka-aikanaan Liberia oli Yhdysvaltojen liittolainen toisen maailmansodan aikaan. Barclayn vanhemmat olivat kotoisin Länsi-Intiasta.


title: Run (Remixes)

text: Run (Remixes) on yhdysvaltalaisen alternative rock -yhtye Awolnationin ensimmäinen remix-albumi, joka koostuu vuoden 2015 "Run"-albumin kappaleista tehdyistä remixeistä. Albumin julkaisi Red Bull Records 9. syyskuuta 2016.


title: Pyhän Markuksen kirkko (Royal Tunbridge Wells)

text: Pyhän Markuksen kirkko () on kyläkirkko Royal Tunbridge Wellsissä Englannin kirkon Rochesterin hiippakunnassa. Kirkko on Grade II* suojelukohde vuodesta 1974 alkaen.


text: Uusgoottista tyyliä edustava kirkko vihittiin käyttöön 21. elokuuta 1866, alle kaksi vuotta peruskiven muuraamisen jälkeen. Rakennusmateriaali on paikallista hiekkakiveä ja sisäseinät ovat tiiltä.


title: Back From Earth

text: Back From Earth on yhdysvaltalaisen alternative rock -yhtye Awolnationin ensimmäinen extended play -albumi ja julkaisu Red Bull Records -levy-yhtiöllä. Albumi julkaistiin 18. maaliskuuta 2010, se sisältää hittisinglen Sail ja Innerpartysystemin remixin kappaleelle Burn It Down.


title: What’s Happening

text: What’s Happening tarkoittaa seuraavia asioita:


title: James Skivring Smith

text: James Skivring Smith (26. helmikuuta 1825 – 1892) oli liberialainen poliitikko, joka oli Liberian 6. presidentti vuosina 1871–1872. Ennen tätä hän oli ollut Liberian 8. varapresidenttinä Edward James Royen hallituksessa. Smith kuului True Whig Party -puolueeseen.


title: Suhteellinen velkaantuneisuus

text: Suhteellinen velkaantuneisuus on tilinpäätösanalyysissä yrityksen vakavaraisuuden tunnusluku. Se kuvaa vieraan pääoman suhdetta liikevaihtoon. Tunnusluku mittaa tuottojen riittävyyttä velkojen hoitoon.


title: Suhteellinen velkaantuneisuus

text: Suhteellinen velkaantuneisuus on sopiva tunnusluku esimerkiksi niille yrityksille, joilla ei ole omaa pääomaa tai sitä on hyvin vähän. Näin on esimerkiksi yksityisliikkeissä ja henkilöyhtiöissä, joissa omistaja on nostanut yksityisnostoina koko oman pääoman tai enemmänkin. Yritys saattaa siitä huolimatta olla hyvin toimintakykyinen.


title: Suhteellinen velkaantuneisuus

text: Suhteellinen velkaantuneisuus voidaan laskea tilinpäätöksestä ilman oikaisuja.


title: Suhteellinen velkaantuneisuus

text: Saadut ennakot vähennetään veloista. Ennakot liittyvät yritykseltä tilattuihin hyödykkeisiin. Ennakot eroavat muista veloista siten, että niitä ei yleensä makseta takaisin rahana vaan luovuttamalla tilattu hyödyke ennakon maksajalle.


title: Suhteellinen velkaantuneisuus

text:
Tunnusluku on toimialasidonnainen, ja luotettavasti sitä voidaan verrata vain saman toimialan yritysten kesken. Tuotannollisissa yrityksissä velkaantuneisuuden ohjearvot ovat:
Korkea velkaantuneisuus edellyttää hyvää liiketulosta vieraan pääoman velvoitteista selviämiseksi.


title: John Gilmour

text: John Gilmour (s. 17. toukokuuta 1993 Montreal, Quebec) on kanadalainen jääkiekkoilija, jonka nykyinen seura on New York Rangers. Hän pelaa puolustajan paikalla. Calgary Flames varasi Gillmourin 7. kierroksella 198. pelaajana. Flames ei tarjonnut sopimusta Gillmourille. Sen sijaan Gillmour teki elokuussa 2016 sopimuksen New York Rangersin kanssa. Kaudella 2017–2018 alkaneella NHL-urallaan Gillmour on pelannut 2.3 2018 mennessä kymmenen ottelua tehopistein 2+0


title: Daniel Edward Howard

text: Daniel Edward Howard (4. elokuuta 1861 – 9. heinäkuuta 1935) oli Liberian 16. presidentti vuosina 1912–1920.


title: Daniel Edward Howard

text: Howard valittiin presidentiksi vuonna 1911 ja hän astui virkaan 1. tammikuuta 1912. Ensimmäisen maailmansodan syttyessä hän yritti säilyttää valtion neutraliteetin, vaikka hän tukikin ympärysvaltoja, joiden siirtomaat Afrikassa ympäröivät Liberiaa. Saksan vastalauseista huolimatta Howard antoi Ranskalle luvan operoida valtion pääkaupungissa Monroviassa. Saksan tajutessa valituksiensa olleen turhia Saksa lähetti sukellusveneen hyökkäämään kaupunkiin vuonna 1917, pakottaen vastahakoisen Howardin puoltamaan ympärysvaltoja ja julistamaan sodan Saksalle.


title: Daniel Edward Howard

text: Howard oli Liberian presidenttinä kaksi vuotta sodan loppumisen jälkeen. Hän kuoli Monroviassa vuonna 1935.


title: Toy (kappale)

text: Toy on israelilaisen laulajan Netta Barzilain esittämä kappale, jolla hän edusti Israelia vuoden 2018 Eurovision laulukilpailussa, Lissabonissa. Se voitti Euroviisut 529 pisteellä 12. toukokuuta 2018 pidetyssä finaalissa. Kappaleen sanat kertovat siitä, miten mies kohtelee tyttöystäväänsä kuin lelua, ja kertosäkeen kotkotukset symboloivat miehen pelkuruutta.


title: Arthur Barclay

text: Arthur Barclay (31. heinäkuuta 1854 – 10. heinäkuuta 1938) oli Liberian 15. presidentti vuosina 1904–1912.


title: Arthur Barclay

text: Barclay syntyi Bridgetownissa, Barbadoksessa. Hän muutti Liberiaan isänsä kanssa vuonna 1865. Barclay opiskeli Liberia Collegessa, jossa hän suoritti alemman korkeakoulututkinnon ja jossa hän tuli professoriksi. Barclay opiskeli sittemmin samassa lukiossa lakia. Hän perusti Henry W. Grimesin kanssa tunnetun lakifirman Monroviassa.


title: Garretson W. Gibson

text: Garretson Wilmot Gibson (20. toukokuuta 1832 – 26. huhtikuuta 1910) oli Liberian 14. presidentti vuosina 1900–1904. Gibson syntyi Marylandissa, Yhdysvalloissa ja hänen perheensä muutti Liberiaan vuonna 1835. Hän oli viimeinen Yhdysvalloissa syntynyt Liberian presidentti.


title: Funny Girl (kappale)

text: Funny Girl on latvialais-brasilialaisen laulajan Laura Rizzotton esittämä kappale, jolla hän edusti Latviaa vuoden 2018 Eurovision laulukilpailussa.


title: Funny Girl (kappale)

text: Kappale kilpaili Euroviisujen toisessa semifinaalissa, jossa se sijoittui kahdenneksitoista ja täten karsiutui finaalista.


title: The Humans

text: The Humans on romanialainen yhtye kotoisin Bukarestista. Sen muodostavat laulaja Cristina Caramarcu, kitaristi Alexandru Cismaru, kosketinsoittaja Alexandru Matei, basisti Alin Neagoe ja rumpalisti Adi Tetrade. Yhtye edusti Romaniaa vuoden 2018 Eurovision laulukilpailussa kappaleella ”Goodbye”.


title: Marja Heltelä

text: Marja Heltelä (s. 29. kesäkuuta 1961 Halikko) on Helsingin Tuomiokirkkoseurakunnan kirkkoherra ja tuomiorovasti.


title: Marja Heltelä

text: Heltelä valmistui teologian maisteriksi Helsingin yliopistosta vuonna 1991 ja vihittiin papiksi vuonna 1995. Hän on toiminut Tuusulan seurakunnan seurakuntapastorina 1995–1996, Helsingin Tuomiokirkkoseurakunnan seurakuntapastorina 1996–2005, kappalaisena 2005 ja johtavana kappalaisena 2006–2014. Lisäksi hän on toiminut vt. kirkkoherrana Lohjan seurakunnassa 2001 ja vs. kirkkoherrana Helsingin Tuomiokirkkoseurakunnassa 2013–2014. Helsingin Haagan kirkkoherrana hän toimi 2014–2018. Nykyisessä virassaan hän aloitti 1.9.2018.


title: Marja Heltelä

text: Marja Heltelä on kuulunut sitoutumattomana edustajana Järvenpään kaupunginvaltuustoon 1993–2000 ja kaupunginhallitukseen 1995–1996. Vuosina 2013–2015 hän oli Helsingin hiippakunnan tuomiokapitulin pappisasessori ja piispainkokouksen jäsen. Vuosina 2017-2018 hän toimi Helsingin seurakuntayhtymän yhteisen kirkkoneuvoston puheenjohtajana.


title: Marja Heltelä

text: Heltelä on vuonna 2017 julkaissut surukodin kirjan "Vaikka minä vaeltaisin pimeässä laaksossa" (Minerva Kustannus, 2017; ISBN 9789523125841)


title: Lasermies (täsmennyssivu)

text: Lasermies täsmennyssivu:


title: Goodbye (The Humansin kappale)

text: Goodbye on romanialaisen yhtyeen The Humansin esittämä kappale, jolla he edustivat Romaniaa vuoden 2018 Eurovision laulukilpailussa.


title: Goodbye (The Humansin kappale)

text: Kappale kilpaili Euroviisujen toisessa semifinaalissa, jossa se sijoittui yhdenneksitoista ja täten karsiutui finaalista.


title: Juhkentali

text: Juhkentali on asuinalue () Kesklinnan kaupunginosassa Tallinnassa. Sen pinta-ala on 130 hehtaaria ja väkiluku 1 453 henkeä (1.1.2018). Vuoden 2014 alussa asuinalueen väestöstä 58 prosenttia oli virolaisia.


title: Juhkentali

text: Alueella sijaitsee Tallinnan linja-autoasema.


title: Andrea Nahles

text: Andrea Nahles (s. 20. kesäkuuta 1970 Mendig, Saksan liittotasavalta) on Saksan sosialidemokraattisen puolueen (SPD) puheenjohtaja, parlamenttiryhmän puheenjohtaja ja aiempi työ- ja sosiaaliministeri. Hän on ollut myös SPD:n puoluesihteeri.


title: Andrea Nahles

text: SDP:n puheenjohtaja Martin Schulz ehdotti Nahlesia seuraajakseen puolueen puheenjohtajaksi, mikä ärsytti jäsenistöä. Nahlesin sijasta väliaikaiseksi puheenjohtajaksi tuli Olaf Scholz. Nahles valittiin puheenjohtajaksi huhtikuussa 2018, hän on ensimmäinen naispuheenjohtaja puolueen historiassa.


title: Andrea Nahles

text: Nahlesia pidetään taitavana poliitikkona ja karismaattisena puhujana.


title: Toomas Liiv

text: Toomas Liiv (30. joulukuuta 1946 – 20. joulukuuta 2009) oli virolainen kirjailija ja kirjallisuudentutkija.


title: Toomas Liiv

text: Liiv julkaisi ensimmäiset tekstinsä 1965, mutta varsinaisesti julkista kiinnostusta herätti antologiassa "Närvitrükk" (1971) julkaistu runosikermä "Kase põlemine" ('Koivun palaminen').


title: Toomas Liiv

text: Kokoelman "Achtung" lopussa Liiv arvostelee itse oman kirjansa. Hän tekee kirjoituksellaan pilaa kirjallisuudentutkimuksesta ja etenkin siinä käytetystä tyylistä.


title: Kassisaba

text: Kassisaba on asuinalue () Kesklinnan kaupunginosassa Tallinnassa. Sen pinta-ala on 45 hehtaaria ja väkiluku 4 963 henkeä (1.1.2018). Vuoden 2014 alussa asuinalueen väestöstä 68 prosenttia oli virolaisia.


title: Keldrimäe

text: Keldrimäe on asuinalue () Kesklinnan kaupunginosassa Tallinnassa. Sen pinta-ala on 0,35 hehtaaria ja väkiluku 5 562 henkeä (1.1.2018). Vuoden 2014 alussa asuinalueen väestöstä 45 prosenttia oli virolaisia.


title: Timo Maran

text: Timo Maran (s. 13. huhtikuuta 1975 Tallinna, Viro) on virolainen runoilija, tutkija ja toimittaja. Maran on koulutukseltaan biologi. Hän väitteli vuonna 2005 tohtoriksi Tarton yliopistosta.


title: Timo Maran

text: Maran kuuluu kirjalliseen Erakkond-ryhmittymään. Runokokoelma "Põhjavesi" ilmestyi 2001. Omien kokoelmien ja antologien lisäksi hänen runojaan, esseitään ja kolumnejaan on julkaistu useissa lehdissä, kuten Sirp, Looming, Vikerkaar, Akadeemia ja Eesti Loodus. Hän on käsikirjoittanut elokuvat "Pesupäev ehk väike linnuaabits" (2002) ja "Põdra kuningriik" (Rein Maranin kanssa, 2007) sekä tehnyt luonto-ohjelmia Viron radioon.


title: Timo Maran

text: Tieteellisen panoksen Maran on antanut tutkimalla biologisen mimikryn teoriaa ja semiotiikkaa, eläinten merkkikieltä, kulttuurin ja luonnon suhdetta sekä virolaista luonnontieteellistä kirjallisuutta. Hän kuuluu sekä kirjallisuuden että biologian alan järjestöihin. Hänen runotuotantonsa taustalla on luonto, mutta ei ihannoivasti, vaan runoihin sisältyy yhteiskunnallisuutta ja tunnustuksellisuutta


title: Ralph Heikkinen

text: Ralph Isaac "Hike" Heikkinen (14. toukokuuta 1917 – 12. tammikuuta 1990) oli amerikkalainen pelaaja Michiganin yliopiston Wolverines-jalkapallojoukkueessa vuodesta 1936 vuoteen 1938. Hän oli ensimmäinen amerikkalainen vuonna 1938, Michiganin Ylä-niemimaalla sijaitsevan Gogebic County, Michigan, joka voitti kunnian. Hänen urotyönsä raportoitiin yleisesti Ylä-niemimaan lehdistössä, jossa hänestä tuli paikallinen sankari. Hän pelasi ammattilaisjalkapalloa NFL:ssä Brooklyn Dodgersin joukkueessa vuonna 1939.


title: Ralph Heikkinen

text: Vuodesta 1940 vuoteen 1944 hän oli Virginia Cavaliers-jalkapallojoukkueen line coach ja opiskeli samanaikaisesti Virginia School of Law- yliopistossa. Kun hänet harjoitti lakia New Yorkissa jonkin aikaa, hän vietti vuoden Marquette Universityn linjakonferenssina ja oikeustieteen professorina vuonna 1947. Marquetten jälkeen hän toimi Studebaker-Packard yhtiön johtajana ja asianajajana. Hän liittyi myöhemmin General Motorsin (GM) oikeudelliseen henkilökuntaan ja siirtyi eläkkeelle vuonna 1978 20 vuoden palvelusvuoden jälkeen GM:n oikeudellisesta osastosta. Heikkinen auttoi myös käynnistämään ja toteuttamaan yleiseurooppalaisen alkoholinhoito- ja koulutusohjelman General Motorsissa.


title: Kitseküla

text: Kitseküla on asuinalue () Kesklinnan kaupunginosassa Tallinnassa. Sen pinta-ala on 140 hehtaaria ja väkiluku 4 397 henkeä (1.1.2018). Vuoden 2014 alussa asuinalueen väestöstä 66 prosenttia oli virolaisia.


title: Kaupo Meiel

text: Kaupo Meiel (s. 1975 Pärnu, Viro) on virolainen kirjailija ja toimittaja.


title: Kaupo Meiel

text: Meiel opiskeli Tarton yliopistossa viron kieltä ja kirjallisuutta ja työskenteli sen jälkeen vuodesta 1992 toimittajana, myöhemmin Pärnu Postimees -lehdessä. Esikoiskokoelma "Polügrafisti käsiraamat" ilmestyi 2006. Sen kaikkien runojen aihe liittyy kirjanpainamiseen. Kirjallisuuslehti Vikerkaarin kyselyssä häntä pidettiin yhtenä vuoden parhaimmista debytanteista. Toimittajantyönsä ohella hän on Viron television ainoan kirjallisuusohjelman "Kirjandusministeeriumin" konsultti.


title: Kompassi (Tallinnan asuinalue)

text: Kompassi on asuinalue () Kesklinnan kaupunginosassa Tallinnassa. Sen pinta-ala on 16 hehtaaria ja väkiluku 2 001 henkeä (1.1.2018). Vuoden 2014 alussa asuinalueen väestöstä 54 prosenttia oli virolaisia.


title: Luite

text: Luite on asuinalue () Kesklinnan kaupunginosassa Tallinnassa. Sen pinta-ala on 85 hehtaaria ja väkiluku 816 henkeä (1.1.2018). Vuoden 2014 alussa asuinalueen väestöstä 82 prosenttia oli virolaisia.


title: Sibulaküla

text: Sibulaküla on asuinalue () Kesklinnan kaupunginosassa Tallinnassa. Sen pinta-ala on 13 hehtaaria ja väkiluku 2 294 henkeä (1.1.2018). Vuoden 2014 alussa asuinalueen väestöstä 51 prosenttia oli virolaisia.


title: Kuusjärvi (Ylöjärvi)

text: Kuusjärvi on Pirkanmaalla Ylöjärvellä sijaitseva järvi.


title: Kuusjärvi (Ylöjärvi)

text: Järven pinta-ala on 230 hehtaaria eli 2,3 neliökilometriä. Se on 2,9 kilometriä pitkä ja 2,1 kilometriä leveä. Järven muoto on kuitenkin rikkomainen ja levein kohta järvessä on vain 1,3 kilometriä pitkä. Keskellä järveä sijaitseva Pilpusniemi yhdessä Heinäsaaren kanssa jakaa järven kahtia. Puoliskojen yhtenäisyyttä rikkovat lännessä Hevossaari ja idässä Haapastenniemi. Järven lähiympäristö on metsävaltaista ja mäkistä seutua. Rannat voivat paikoin olla jyrkästi veteen viettäviä. Korkeita mäkiä, jotka näkyvät järvelle asti, ovat esimerkiksi etelärannassa Laitakuusenmäki, joka kohoaa 50 metriä vedenpinnan yläpuolelle, tai luoteisrannassa kallioinen Kastarinvuori.


title: Kuusjärvi (Ylöjärvi)

text: Järvessä on laskettu olevan 18 saarta. Niiden yhteispinta-ala on 38 hehtaaria, mikä on noin 14,1 % järven kokonaispinta-alasta. Saarista Hevossaari, Heinäsaari ja Kuikkalansaari ovat yli hehtaarin suuruisia, kymmenen muuta saarta ovat yli aarin ja loput viisi ovat alle aarin kokoisia. Hevossaari on suurin saari ja sen pinta-ala on lähes 20 hehtaaria . Muita saaria ovat Kalliosaari, joita on kaksi, ja vielä Tervasaari ja Tynnörisaari. Järven keskellä kulkee Sikkilän–Kuusjärven harju, jonka on eteläisin pää on Heinäsaari ja Pilpunniemi. Harju jatkaa pohjoiseen ja seuraa Sikkilänjoen laaksonpohjaa pohjoiseen päin .


title: Kuusjärvi (Ylöjärvi)

text: Järvi on luodattu ja siitä on julkaistu syvyyskartat. Sen tilavuus on 7,0 miljoonaa kuutiometriä eli 0,0070 kuutiokilometriä. Järven keskisyvyys on 3,0 metriä ja suurin syvyys on 18,6 metriä. Syvin kohta sijaitsee järven eteläpäässä pienen järvenselän keskellä. Muut järven neljästä paikallisista syvänteestä ulottuvat 7–8 metrin syvyyteen.


title: Kuusjärvi (Ylöjärvi)

text: Järven rantaviivan pituus on 25 kilometriä, josta saarten rantaviivan yhteispituus on 7 kilometriä. Rannat ovat pääasiassa metsämaata, mutta Pilpusniemellä, Heinäsaarella, Haapastenniemellä ja sen vastarannalla sekä järven lounaispäässä Hankalan kulmakunnalla, rantaan ulottuu peltojen rinteitä. Järvellä on asutus haja-asutusta ja rannoille on rakennettu lähes 50 vapaa-ajan asuntoa. Kauempana järven länsipuolelta sen ohittaa kantatie 65, josta haaratutuu muutamia rantojen lähelle tulevia kyläteitä.


title: Kuusjärvi (Ylöjärvi)

text: Heinäsaaresta on löytynyt kahdesta paikasta kivikautisia työkaluja, mutta paikkaa ei ole tutkittu sen enempää asuinpaikan löytämiseksi.


title: Kuusjärvi (Ylöjärvi)

text: Vuosien 1955–1987 peruskartassa vertailemalla voidaan todeta, ettei alueen viljelyoloissa ole tapahtunut merkittäviä muutoksia.


title: Kuusjärvi (Ylöjärvi)

text: Järven vedenlaatua on tutki muutaman kerran ja silloin sen laatu on vaihdellut pienestä viipymästä johtuen suuresti. Vesi on kuitenkin humuspitoista ja sen väri on ruskeaa. Humusta on vaihtelevasta pitoisuustasoista huolimatta runsaasti, mikä johtunee valuma-alueen metsävaltaisuudesta. Veden fosforipitoisuudet ovat olleet keskimäärin lievästi rehevöityneen järven tasoa kuten ovat olleet myös veden typpipitoisuudet. Humuskuorma yhdessä fosforin kanssa ovat pääasialliset syyt sille, että järven pohjalla ja etenkin sen syvänteissä on todettu happitalouden ongelmia. Tavella on esiintynyt happikatoa, mutta kesällä se on ilmennyt happipitoisuuden vähenemisenä. Happikato on syypää sisäiseen kuormitukseen, joka vahvistaa happikatoa edelleen. Järvellä on esiintynyt joskus leväongelmaa. Järvi soveltuu virkistyskäyttöön tyydyttävästi.


title: Kuusjärvi (Ylöjärvi)

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Jakaman–Kuusjärven alueeseen (35.341) järvi kuuluu. Järven vedenpinnan korkeus on 107,1 metriä mpy.